Elak Sayuran Di Makan Ulat Dan Tahan Penyakit, Tanam Dengan Bawang Putih Sekali

Ni cara saya tanaman bayam brazil dengan bawang putih

Cucuk je bawang putih seulas-seulas atau satu labu pun boleh. Kadang-kadang saya beli yang dah siap kupas tu je, terus cucuk pada pangkal pokok. Macam saya buat tu. Nanti bawang akan naik hidup sama dengan pokok bayam tu. Pokok cili awal-awal semaian pun saya buat macam ni. Teknik ni, sesuai juga untuk buat dekat tanaman yang lain

Dulu saya selalu kisar bawang putih dan airnya sembur pada tanaman. Lama kelamaan, dah tak terbuat dah. Saya jumpa tip ni dekat Youtube, tu saya cuba buat dan menajdi. Sebelum ni, bayam brazil tak boleh dimakan sebab banyak ulat daun yang halus-halus tu. Geli nak makan. Bila dah tanam dengan bawang putih ni, alhamdulillah cantik.

Tambahan, bau bawang putih ni siput halus yang duduk dalam tanah tu pun tak suka. Bau dia kuat mungkin.

Kalau nak check defect sendiri, sediakan barang basic ini bagi mudahkan kerja. Anda sudah dapat kunci rumah baru namun anda berhajat untuk melakukan ujian bagi mengesan defect pada rumah yang anda beli itu.

Sebelum masuk rumah baru, adalah lebih baik untuk anda melakukan ‘home inspection.’ Perkara pertama anda kena buat sebelum masuk adalah periksa defect rumah dan buat tuntutan dalam Tempoh Liabiliti Kecacatan (DLP).

Berikut perkongsian berguna buat anda pemilik rumah baru. Kalau anda hendak check sendiri defect rumah baru anda, ini barang basic untuk ‘house inspection’ anda perlu ada:

Orang selalu tanya “TAK RUGI KE DEKO RUMAH SEWA?”.. Dan saya selalu jawab, TAK. Rumah ni tempat saya dan pasangan bina ‘keluarga’. Rumah yang saya perlu lihat setiap hari. Rumah yang suami pulang kerja untuk berehat. Dan rumah tempat anak-anak membesar dan belajar.

Tak perlu la semangat sangat sampai nak pasang wardrobe ke pasang kitchen cabinet ke kan . Cukup sekadar bagi ada Rupa. Tukar tikar getah sedap mata memandang. Cat dinding mane dah tak helok Rupa. Tukar Kipas baru (All ni dapat nego dengan tuan rumah Tolak duit sewa. Janji kita jaga rumah dia)

Warna Cat : Sedia ada dari tuan rumah
Bench kayu : Handmade
Pokok Hidup : Range RM5-RM7 je kat nursery

Sofa Biru : Joy Design Studio
Karpet Bulus : Carpet Prima Sdn Bhd
Pokok Palsu : Abylla Home Decor
Tikar Getah : AlAqsa Carpets

Kabinet Kasut : LAZADA
Karpet Runner : Mr.Diy
Cermin Bulat & Jam: Kaison
Pokok Palsu : Abylla Home Decor
Tikar Getah : AlAqsa Carpets

Wallpaper : VR Star, Nilai 3
Frame : Kedai 2nd Hotel
Kosi plastik : Barang buangan

Meja : LAZADA
Kerusi Putih : LAZADA (Cassa)
Kerusi Kuning : LAZADA (Attic Furniture)
Wallpaper & Frame : Kaison
Langsir : IKEA

Table Runner : Kaison
Plate Mat : IKEA
Pinggan : Eco Shop

NO KATIL
Alas 4pcs Pallet Sahaja
(Raw pallet, RM15/petak)
Fake-headboard pakai tape hitam

NO KATIL
– Buh tilam je terus kat lantai
– fake headboard, kotak balut wallpaper

Closet LAZADA
Tips : Cari yang Besi hitam
Besi kelabu tak tahan. Besi nipis

Wallpaper : Eco Shop
Cermin : Mr.Diy (RM10 je)
Lampu diy dgn barang Eco Shop

Kitchen surface asal simen
Balut dengan wallpaper Eco Shop
Dinding pakai kertas mahjung hitam
(pakai double tape halus Keliling kertas shj)
.
Kain langsir tutup dapur, custom

Lampu : IKEA (KVART)
Bekas telur : Bakul Eco Shop spray gold

Rak Besi : IKEA (HYLLIS)
Bekas Air : Mr.Diy
Rak Santan : Mr.Diy

Rak : Giant
Roda rak : Eco Shop
Balang : Eco Shop & Mr.Diy
Alas kaki : Eco Shop (gabung 3 pcs)

Rumput carpet : Eco Shop (6pcs)

50 HarI Je Tempoh Suami Isteri Ni Siapakan “Tiny House” 450sqft. Seronok lihat perkongsian rakan IMPIANA yang membina Tiny House mereka. Tak kira lah di dalam kebun, belakang rumah atau di mana sahaja, rekabentuk tiny house atau rumah pondok ni tetap mementingkan dekorasi yang cantik. Tidak terkecuali, rumah kebun milik Azurah Sohor.

Alhamdulillah Rumah kecik kami dalam kebun.

Ambil masa 50 hari untuk siap. Tukang & deco sendiri suami isteri. Keluasan 450sqft bilik tidur 10×15. Bilik air 5×5. Kos keseluruhan termasuk Wiring , aircond, perabut & barangan letrik RM25K. Bahan yang digunakan besi & cement board (prima). Tak boleh bercuti & blk kg, bercuti dengan anak-anak dalam kebun pun ok, tenang & nyaman


Sempena Sambutan Deepavali, foodpanda Tawar Pelbagai Diskaun Istimewa & Menarik

Bersempena dengan sambutan perayaan Deepavali, aplikasi penghantar makanan terkemuka tanah air, foodpanda telah melancarkan tawaran promosi istimewa kepada seluruh pengguna setia mereka.

Bukan itu sahaja, tawaran promosi dan diskaun yang ditawarkan oleh foodpanda bersempena sambutan perayaan Deepavali kali ini sememangnya banyak sehingga 75%, menarik bukan?

Jadi, mesti ada di kalangan anda yang ingin tahu apa lagi tawaran promosi dan diskaun penjimatan lain yang menarik ditawarkan. Mari kita lihat!

FOOD DELIVERY & PICK UP

PANDAMART

Untuk maklumat lanjut, anda boleh layari laman sesawang rasmi foodpanda di www.foodpanda.com.

Mesti ada di kalangan anda yang merupakan peminat setia dan pencinta warna hijau gelap atau lebih dikenali sebagai Emerald Green.

Memang tidak dapat disangkalkan lagi, pemilihan dekorasi yang bertemakan warna ini boleh membuatkan dekorasi kediaman anda tampak lebih elegan yang pastinya.

Bukan itu sahaja, dekorasi yang bertemakan rona Emerald Green ini juga mampu dan membolehkan dekorasi ruang dalaman rumah anda tampak lebih menarik dan lain daripada yang lain.

Selain itu, pemilihan rona hijau gelap ini juga mampu mewujudkan suasana yang lebih mewah di samping gaya yang lebih anggun akan terserlah. Menarik bukan? Jangan ada yang silap sangka, walaupun warna Emerald Green ini dikategorikan sebagai antara warna yang gelap namun ia bukan lah pemilihan warna yang salah atau kurang sesuai untuk dekorasi rumah.

Ini kerana, rona hijau gelap atau Emerald Green ini sebenarnya boleh memberikan impak yang sangat besar terhadap dekorasi ruang dalaman kediaman rumah anda.

Jadi, mari kita lihat beberapa idea dekorasi yang bertemakan rona Emerald Green boleh dijadikan sebagai sumber inspirasi kepada anda semua.

1. Potong lebih kurang 2-3 inici batang sawai dari pangkalnya. Elak terpotong pucuk yang baru nak hidup juga
2. Rendam dengan sedikit air sampai aras batang keras sahaja
3. Tukar air rendaman setiap hari untuk mengelak batang sawi membusuk
4. Hari ke-3, dah boleh pindahkan sawi ke bekas tanaman kekal. Puan nora menggunakan bahan cocopeat sebagai medium tanaman

Pokok yang disemai berusia 7 hari sudah mengeluarkan daun matang

Kuala Lumpur, Malaysia, April 2018 – Bertempat di bilik pameran King Living di IPC, Damansara, satu lagi jenama perabot Australia yang memenangi anugerah, King Living, meraikan kedatangannya di Malaysia dengan koleksi penyelesaian yang berkualiti tinggi untuk semua jenis rumah. Buat pertama kalinya, rakyat Malaysia mempunyai akses kepada pelbagai sofa, kerusi modular, kerusi tempat tidur perintis, tempat makan dan perabot luaran di ruang pameran IPC yang baru.

Showroom seluas 5,700 kaki persegi, pemilik kediaman boleh melihat pratonton unik, reka bentuk buatan tangan dengan teknologi bersepadu terkini dan dijemput untuk merasai sendiri kualiti perabot yang dipamerkan.

Ditubuhkan pada tahun 1977 di Sydney, King Living adalah perniagaan milik keluarga dengan warisan lebih dari 35 tahun merancang, mengeluarkan, dan membeli perabot mewah. Dari permulaan yang rendah di pasaran hujung minggu di Sydney, pengasas syarikat David King dan pasukan pereka dalamannya terus berusaha untuk mencipta solusi reka bentuk terbaik dengan menghabiskan berjam-jam untuk penyelidikan dan pembangunan, agar mencapai piawaian reka bentuk perindustrian Australia.

David King, Pengasas Raja Living berkata, “Keselesaan, gaya, kelenturan dan ketahanan dalam semua perabot King Living yang membuatkan kita menonjol. Kami gembira berada di Malaysia serta dapat membantu pelanggan yang mahukan yang terbaik untuk kualiti dan wang yang dibayar. ”

King Living memahami kehidupan kontemporari dan keperluan keluarga. Reka bentuk sofa pelbagai fungsi seperti Jasper, Stratum, Delta Metro yang dilengkapi dengan penstoran, dan King Cloud III menggabungkan ciri laras pintar yang memberikan keselesaan tersuai sementara memaksimumkan ruang yang ada.

Dengan falsafah reka bentuk jangka panjang, setiap sofa dibina di atas kerangka keluli kejuruteraan terkenal King Living (disokong oleh jaminan 25 tahun) dan Sistem Tempat Duduk Postureflex® yang serupa dengan kereta Porsche dan Rolls Royce, untuk memberikan sokongan yang lebih baik dan ketahanan.


DIY Langsir Mudah Dan Murah Tapi Cantik Untuk Kabinet Dapur

Sebelum ini impian pernah kongsi kan DIY langsir untuk bahagian counter top atau kabinet dapur yang masih belum berpintu menggunkan rod langsir. Kali ini, kita belajar pula DIY langsir kabinet dapur dari Syuki Cuki.

Buat masa sekarang,tak mampu lagi nak buat pintu kabinet. Hanya ada table top sahaja,kalau nak letak barang bawah table top tanpa ditutup memang akan nampak bersepah kan. Jadi, saya buat langsir untuk table top.

Step untuk Langsir Table top:

1. Kena ukur dulu ketinggian dan panjang langsir mengikut keperluan table top. Jadi, ia memudahkan anda untuk membeli kain dan membuat langsir.

2. Tentukan metarial kain langsir. Kain boleh pilih nak jenis yang macam mana. Cth: kain jenis jersey,kain langsir blackout,kain cotton dan sebagainya. Bergantung pada minat masing-masibg. Kalau nak langsir yg jenis flowy/nampak beralun cari kain yang lembut. Kalau sis boleh jahit sendiri lagi jimat

3. Barang seterusnya yang diperlukan ialah velcro tape (refer gambar). Velcro tape ada dua side,satu side kasar,satu lagi side lembut. Yg kasar kena gam/tampal terus pada table top. Yang lembut,jahit pada kain.

Mana nak dapatkan velcro tape? Boleh beli kt kedai-kedai alat jahitan,kedai barang pengantin,nagoya dan lain-lain. Saya beli di nagoya. Harga 1 meter Rm2.50. Beli ikut ukuran table top. Lagi satu tape ni ada banyak saiz, ada yg kecil dan ada yang besar. Pilih ikut kesesuaian, jangan kecik sangat. takut tak kuat nk tampal pada kain nanti.

4. Barang seterus nya ialah gam untuk lekatkan tape velcro yang kasar tu pada table top. Ada orang guna double tape, tapi saya cadangkan sebaiknya guna gam Dunlop. InshaAllah boleh menampung berat kain. Nanti, tak ada lah pakai sekejap,dah jatuh langsir tu. Gam ni boleh beli kt kedai hardware.

5. Selesai lekatkan bahagian tape velcro yang kasar, pastikan gam betul-betul kering. Tekan-tekan sikit dengan peralatan yang berat supaya tape tersebut betul-betul lekat.

6. Bila gam dah betul-betul kering, ambil kain langsir yang dah ditampal tape velcro side lembut/berbulu tu padatable top.

Ditengah-tengah penularan wabak COVID-19 ini, aspek kebersihan amat penting untuk kita ketengahkan. Selain mencuci tangan menggunakan sabun dengan kerap, kita juga dinasihati untuk memastikan keadaan dirumah sentiasa bersih. Semua permukaan harus dilap dan dicuci bagi membasmi sebarang kuman atau virus yang berpotensi menjangkiti penghuni kediaman.

APAKAH KEGUNAAN DISINFECTANT SPRAY?
“Untuk pengetahuan korang, spray ini digunakan untuk membunuh kuman dan virus yang melekat diatas permukaan seperti lantai, tandas, perkakas rumah mahupun pakaian. Spray ini juga boleh digunakan pada parcel yand dibeli online, barang mainan anak, atau perkakas rumah (alat eletrik tidak boleh ye). Kalau anak kerap demam atau kena influenza, DS ini bagus korang guna untuk disinfection barang dalam rumah.”

CARA MEMBUAT DISINFECTANT SPRAY

Hanya 2 bahan yang anda perlukan:
1. Air
2. Cecair peluntur Clorox

Semoga perkongsian ini bermanfaat buat semua.

Pada asalnya kotak-kotak tanaman yang dibina bertujuan menjadi tapak tanaman sayur. Daripada beberapa kotak yang dibina, tinggal lagi satu sahaja kotak tanaman yang masih tidak ditanam. Jadi, pasangan kepada 3 orang anak ini berhasrat untuk jadikan kotak tanaman yang masih kosong ini sebagai kotak untuk “herbs garden” mereka.

Namun sedikit berbeza, “herbs garden” yang dibina berkonsepkan “fairy garden” atas permintaan anak-anak, kata pemilik.

Maka bermula lah rancangan membina sebuah fairy garden yang dikelilingi dengan tanaman herba jenis renek. Peringkat awal pembinaan sebuah plan perancangan di majukan. Untuk jadikan rekaan fairy garden ini lebih menarik, pemilik merancang untuk membina sebuah air terjun mini di sudut kotak tanaman.

Namun kami tidak mempunyai peruntukkan modal yang banyak. Jadi, kami merancang sebuh air terjun mini yang menggunakn tenaga solar untuk menjana keseluruhan sistem dengan beberapa bantuan peralatan yang lain. Tambah pemilik

Untuk Panel solar, pemilik telah menggunakan:
5V Submersible pump
6V 3amp Solar Panel
4-20V to 5V Step Down Voltage Regulator

Untuk menyimpan bahagian regulator solar, pemilik telah menggunakan bekas makanan yang dilubang pada bahagian kanan dan kiri. Satu bahagian lubang bersambung dengan solar panel yang berada di permukaan. Manakala lagi satu bahagian bersambung dengan pump. Elak lubang yang ditebuk dari dimasuki air. Gam lilin digunakan sebagai penutup dan ia diletakkan bersebelahan dengan bekas takungan.

Bahagian kolam takungan, pemilik telah menggunkan bekas makanan yang lebih besar dan lebar. Lubang di gali muat-muat untuk meletakkan bekas makanan tersebut. Sebelahnya pula bekas yang menyimpan cip solar. Batu-bata dan tanah di gunakan untuk membentuk dasar air terjun.

Bahagian kolam dilapiskan pond liner bagi mengelak kehilangan air serta batang paip bersaiz 2″ menjadi laluan untuk air naik ke bahagian puncak air terjun. Lantai permukaan air terjun juga di letakkan pond liner dan lebihan nya di masukkan ke dalam bekas makanan yang berfungsi sebagai kolam takungan. Sekeping jaring di letakkan pada permukaan kolam takungan bagi mengelak batu atau bendasing masuk ke dalam takungan kerana ia boleh menjejaskan pam.

Selesai membentuk keseluruhan dasar air terjun, baru lah batuan disusun mengikut cita rasa pemilik. Untuk lebih menarik, beberapa ornamen dan tanaman penutup serta renek di padankan. DAH SIAP.

Berkebun kini bukan sekadar perlu tahu teknik untuk tanam, buat baja dan pelbagai lagi. Untuk jadikan kebun anda lebih menarik dan unik, anda perlu lebih kreatif.

Kreatif dari segala aspek termasuklah cara penyusunan, material yang digunakan dan kini menjadi tranding apabila bahan terbuang digunakan untuk berkebun.

Seperti yang dilakukan oleh akak ni dari Indonesia. Kebanyakkan bekas, rak atau wadah untuk berkebun di ambil dari persekitarannya sahaja. Tak perlu nak beli pasu mahal. Seperti video DIY yang ditunjukkan, kakak ini menggunakan botol susu untuk menjadi bekas tanaman bertingkat. MENARIK…

Nak tahu cara-cara atau perincian untuk membina bekas tanaman bertingkat dari botol susu ini? boleh tengok video yang disertakan.

1. Botol susu terpakai yang telah dikumpulkan dicuci bersih termasuk membuang label yang melekat pada botol.

2. Gunakan soldering untuk membuat lubang sebagai tempat mengikat dawai.

3. Cantumkan botol-botol yang telah dibuat lubang dengan mengunakan dawai dan diikat ketat untuk membentuk gelung.

4. Sedaiakan 3 gelung botol dengan saiz yang berbeza setiap satu.

5. Masukan medium tanaman kedalam setiap botol yang telah diikat tadi.

6. Letakkan medium tanaman di dalam gelung botol pertama dan tekan kan sedikit supaya padat

7. Lakukan perkara yang sama untuk tingkat ke-2 dan ke-3

8. Tanam atau semai biji benih di permukaan emdium untuk setiap tingkat


Cuka Kayu Untuk Suburkan Tanaman Dan Hasilkan Sayuran Berkualiti

Apa itu Cuka Kayu (Wood Vinegar)?
Cuka Kayu (Wood Vinegar) adalah produk sampingan yang terhasil daripada pembakaran kayu tanpa udara bagi menghasilkan arang.

Apakah kandungan yang terdapat di dalam Cuka Kayu (Wood Vinegar)?
Cuka kayu mentah mempunyai lebih daripada 200 bahan kimia, seperti asid asetik, formaldehid, etil-valerat, metanol, tar, dan sebagainya.

Kebaikan cuka kayu untuk Tanaman Dan Ternakan :
1) Merangsang pertumbuhan pokok dan sayuran.
2) Menguatkan akar dan daun.
3) Menyuburkan tanah.
4) Menghalang pembiakan virus dan penyakit dalam tanah.
5) Menambah kuantiti mikroorganisma yang baik.
6) Menghalau serangga perosak.
7) Mengelakkan penyakit yang disebabkan oleh bakteria.
8) Menambah baik kualiti buah dan menambah kandungan gula dalam buah.
9) Sebagai pemangkin tumbesaran biji benih.
10) Sebagai bahan tambahan kepada baja kompos.
11) Membantu haiwan ternak lebih sihat dan melindungi dari penyakit.
12) Menjadikan daging haiwan dan susu lebih berkualiti.

Barn Door ataupun pintu bangsal kini dilihat semakin mendapat tempat dihati pemilik kediaman di Malaysia. Barn door bukan sahaja dilengkapi dengan fungsi yang praktikal malah ia juga mempunyai nilai-nilai estetikanya yang tersendiri.

Set barn door yang ideal juga berupaya mengubah penampilan sesebuah ruang dengan memberikannya karakter, mahupun sebagai titik fokal yang menarik. Rekabentuk pintu seperti ini akan memberi anda kebebasan untuk bereksperimentasi dengan pelbagai konsep seperti kontemporari, moden, dan klasik.

SUMBER FOTO : PINTEREST DAN CARIAN GAMBAR GOOGLE

Perabot laman, mahal macam mana pun, dengan iklim malaysia yang panas dan lembap sepanjang tahun akan menyababkan ia cepat pudar dan kusam. Jadi, untuk memastika perabot taman anda sentiasa kelihatan cantik dan tidak rosak tidak kira lah sama ada kayu, metal ataupun plastik, penjagaan dari peringkat awal perlu dilakukan.

Salah satu cara penjagaan yang perlu dilakukan terutamany bagi perabot kayu dan metal laman adalah dengan menyediakan lapisan pelindungan. Lapisan pelindungan yang dimaksudkan adalah cat, syelek dan varnish. Untuk menyediakan permukaan pelindung ini bukan boleh pakai sapu sahaja. Ada beberapa perkara yang perlu shabat laman perincikan untuk mendapatkan hasil yang berkualiti

1. NILAI KONDISI PERABOT ANDA
Perhati dan nilai perabot taman anda terlebih dahulu. Jika terdapat sebrang kerosakkan struktur, sila baiki terlebih dahulu sebelum melakukan kerja-kerja mengecat

2. HILANGKAN KARAT
Jika perabot taman anda dari metal, pastikan bahagian yang berkarat dibersihkan terlebih dahulu. Anda boleh gunakan kertas pasir. Ia bagi mengatasi masalah karat terus berlaku di bawah lapisan pelindung. Ia akan lebih menjejas dan merosakkan perabot taman

3. BUANG LAPISAN CAT LAMA
Untuk memastikan lapisan pelindung yang baru menyerap terus ke dalam kayu dan menjalankan tugas-tugas melindungi perabot taman dengan baik, pastikan lapisan lama dibuang terlebih dahu. Gunakan kertas pasir atau scrap untuk menanggalkan lapisan cat lama

4. SAPU LAPISAN PRIME BERKUALITI
Untuk dapatkan hasil yang memuaskan, sapu lapisan prime yang dikhaskan untuk permukaan kayu dan metal. Lapisan prime ini mudahkan tugas mengecat anda untuk lapisan berwarna. Ia akan menyerlahkan lagi lapisan warna yang bakal disapu.

5. GUNAKAN PERALATAN YANG BETUL
Untuk mengecat perabot laman, berus atau roller kecil adalah terbaik. Jika terdapat kotoran atau cat mengeras pada permukaan brus anda, bersihkan dengan thinner. Berus dan roller kecil dapat memastikan setiap ruang dapat dia lis dengan baik, sempurna dan terkawal. Tambahan, bahagian celah yang sukar pun boleh dicapai

6. PILIHAN CAT
Tidak kiralah anda mengecat permukaan kayu atau metal, kemasan jenis kilat, matte dan sebagainya tidak menjadi masalah. Yang penting, cat yang dipilih dikhaskan untuk penggunan kayu atau metal outdoor

7. PILIHAN WARNA
Selesai menentukan ciri-ciri cat yang diperlukan, tibalah masa nemilih warna. Langkah mudah memilih warna cat sesuai untuk perabot anda adalah dengan melihat warna exterior sedia ada.

8. PASTIKAN IKLIM SETEMPAT
Bergantung kepada lokasi anda. Bagi yang tinggal di kawasan berhampiran pantai, anda mungkin memerlukan lapisan perlindungan yang lebih baik. Terdapat cat yang dilengkapi dengan lapisan pelindung ultraviolet. Manakala bagi permukaan metal, pilih cat yang mempunyai bahan anti karat

9. BERAPA LAPISAN CAT DIPERLUKAN?
Kebiasaanya selepas sapuan prime, lapisan cat yang diperlukan 2 kali. Pastikan lapisan pertama telah kering sepenuhnya sebelum lapisan ke-2 di alis. Namun bagi perabot yang tidak mempunyai prime, anda mungkin memerlukan lebih dari 3 lapisan cat

10. ELAK BERSEPAH
Untuk mengecat tanpa menyelerak dan mengotorkan bahagian lain, pastikan bahan yang diperlukan untuk mengecat telah lengkap di ruang kerja anda. Alihkan perabot yang tidak berkaitan dan alas lantai tempat kerja anda dengan plastik atau kertas

11. JANGAN KERINGKAN DIBAWAH TERIK
Ramai nak cepat kering, jadi dibiarkan perabot tersebut terjemur di bawah terik matahari. Salah tu, kadar pengeringgan mendadak boleh menyebabkan cat merekah dan tidak kering dalam kondisi yang ideal. Sebaiknya, lakukan tugas-tugas mengecat di bawah teduhan dan biakan ia kering di situ

Mencari bingkai gambar yang sempurna sering menjadi punca ramai diantara kita give up dari mendeko galeri gambar di dinding. Cadangan kami? Pilih sesuatu yang simple dan biarkan gambar anda berbicara.

Selepas memilih bingkai yang bersesuaian, kita beralih ke bahagian yang sukar : menggantungkannya. Dengar macam mudah – hanya ketuk paku ke dalam dinding, bukan? Hakikatnya, prep dan perancangan adalah kunci utama untuk galeri dinding yang menarik dan kemas. Tanpa perancangan rapi, bingkai di dinding akan nampak caca marba serta out of place.

Di bawah IMPIANA kongsikan enam cara susun atur bingkai gambar untuk panduan kita semua. Jangan lupa kongsi  dengan rakan-rakan penggemar deko yang lain!

SPIRAL

Mulakan dengan satu bingkai di tengah kemudian dari situ, susun bingkai yang lain mengelilingi bingkai pertama tadi.

CENTERED

Ini susun atur yang ringkas memerlukan usaha yang minima. Anda hanya perlu letakkan satu atau dua bingkai di bahagian tengah dan selaraskan bingkai di sisi kiri dan kanan dengan satu sama lain.

OUTER ALIGN

Anda hanya perlu pastikan kesemua bingkai gambar pada bahagian luar selari dan tidak terkeluar dari ‘barisan’.

REFLECTION

Tidak perlu risaukan saiz bingkai jika anda mahu cuba susunan refleksi ini. Hanya perlu pastikan bingkai gambar yang digantung itu terbentuk seakan objek dan bayang-bayangnya.

STAIRCASE

Sedikit kelainan dengan susunan ini kerana anda perlu susun mengikut arah menaik tangga. Pasti lebih menarik!

NINE-SQUARE

Jangan pandang rendah pada susunan simple ini. Walaupun nampak mudah, susunan inilah yang dapat memberi impak lebih besar pada sesuatu ruang.

Kredit gambar dari Pinterest


Bijak Berkomunikasi Dan Open Minded, Warna Biru ‘Dedah’ Personaliti Sebenar Nadiya Nisaa

Nama Nadiya Nisaa memang sudah tidak asing lagi dalam industri seni negara ini. Selain merupakan pelakon wanita yang amat berbakat, beliau juga merupakan seorang isteri dan ibu yang penyayang. Mula berlakon semenjak tahun 2009 lagi, Nadiya Nisaa mula mendapat perhatian apabila watak Manis yang dibawanya melalui filem CUN! mendapat pengiktirafan. Anugerah Pelakon Wanita Harapan Terbaik itu memang layak dimenangi kerana setiap watak yang beliau mainkan telah memberi impak yang besar bukan sahaja kepada para penonton malah kepada penggiat seni yang lain. Selain berbakat dalam lakonan, bijak bergaya dan berketrampilan, pelakon ini tidak kurang juga mempunyai taste tersendiri dalam dekorasi.

Selepas hampir sepuluh tahun bertapak dalam bidang lakonan, kini artis pujaan ramai ini telah melebarkan sayap ke bidang pengacaraan. Lebih membanggakan apabila rancangan televisyen IMPIANA bersama Astro yang pertama bakal bersiaran bermula 21 Ogos ini di Astro Prima, dengan besar hatinya telah mengalu-alukan kehadiran Nadiya Nisaa sebagai hos rancangan ini.

Berkongsi minatnya tentang warna biru dengan team IMPIANA, menurut pelakon ini, beliau amat meminati warna Royal Blue yang dilihat sebagai satu warna yang fleksible kerana mudah untuk dipadankan dengan apa jua warna dan corak. Sesuai dengan keperibadian Nadiya Nisaa yang periang dan happy-go-lucky, warna biru boleh dikaitkan dengan mereka yang pintar berbicara. Mereka ini mudah berkomunikasi dan merupakan seorang yang open-minded. Pendek kata, mereka yang menyukai warna biru ini tiada masalah untuk berhadapan dengan orang lain kerena sifatnya yang mudah mesra. Warna biru yang secara general nya melambangkan ketenangan yang sempurna, dalam masa yang sama ia juga mampu memberi kesan positif terhadap emosi, tekanan darah dan denyutan nadi seseorang. Jadi tidak hairanlah warna ini mejadi pilihan Nadiya Nisaa untuk interior idamannya.

Warna biru boleh terbahagi kepada dua dan Royal Blue telah masuk di kategori biru gelap. Warna-warna biru berona gelap melambangkan sebuah perasaan yang mendalam. Antara sifat utama warna ini adalah ia mampu memberi konsentrasi, kecerdasan dan ketenangan. Penggemar warna ini juga merupakan golongan yang percaya dan yakin dengan diri. Jika ingin melakukan sesuatu, mereka lebih percayakan naluri sendiri daripada kata-kata orang lain. Bukan itu sahaja, orang yang sukakan warna biru ini juga dilihat sebagai seorang yang kreatif ; satu sifat yang paling sesuai untuk menggambarkan personaliti Nadiya Nisaa.

Di sini kami telah  kumpulkan beberapa contoh hiasan dalaman dengan warna Royal Blue sempena meraikan host baru dan semoga menjadi inspirasi buat anda yang juga turut meminati warna ini.

Jangan lupa tonton rancangan TV IMPIANA bermula Selasa, 21 Ogos 2018 jam 12.30 tengah hari hanya di Astro Prima dan Astro Maya HD.

Kredit : Instagram peribadi milik Nadiya Nisaa & Pinterest

PUCHONG, 15 September 2017: Lelong.my, perintis platform e -dagang tempatan sejak 1998, kini memulakan usaha yang mengujakan untuk mempertingkatkan jenamanya, seiring dengan ulang tahun penubuhan yang ke-20 pada tahun hadapan.

Usaha itu dimulakan dengan penganjuran Karnival Meriah Malaysia Day Bersama Lelong.my. yang diadakan selama dua hari di ruang legar kawasan pejabat korporat Lelong.my di Puchong. Menerusi penganjuran pelbagai aktiviti menarik termasuk ruang niaga pop-up, penjualan makanan dan minuman, demonstrasi lukisan mural komuniti oleh pelukis komik GEMPAK STARZ, Zuan, dan program-program kesenian yang lain, karnival berkenaan membolehkan orang ramai untuk mengenali dan mendekati semula Lelong.my.

Pengarah Urusan dan Pengasas Bersama Interbase Resources Sdn Bhd, Richard Tan menyentuh mengenai kepentingan penganjuran Karnival Meriah Malaysia Day Bersama Lelong.my dalam bulan September.

“Tahun ini menandakan 60 tahun sambutan Hari Kemerdekaan yang diraikan pada 31 Ogos dengan kemeriahan diteruskan dengan sambutan Hari Malaysia pada 16 September. Kedua-dua keraian itu amat signifikan dan sinonim dengan Lelong.my

“Kedua-dua sambutan ini menggambarkan penubuhan Malaysia dan rakyatnya, serta bagaimana kita telah berkembang sebagai sebuah negara yang kaya dengan kepelbagaian dan persamaan. Kita mungkin berbeza daripada segi sifat, penampilan dan personaliti, sama seperti jutaan produk dan perkhidmatan yang boleh anda temui di Lelong.my. Lihat di sebalik perbezaan yang ada dan marilah meraikan keunikan dan kepelbagaian,” katanya dalam ucapan alu-aluan sempena karnival
tersebut.

Lelong.my akan memperkenalkan identitinya yang baharu sebagai sebahagian daripada usaha memperkasakan jenama tersebut dalam tempoh beberapa bulan akan datang. Tan berkata, laman web tersebut akan memaparkan penampilan baharu yang lebih menarik, dinamik dan segar tetapi pada masa yang sama masih mengekalkan identiti Malaysia yang ada sebelum ini. Ia juga akan diperhalusi untuk memenuhi segenap keperluan penjual dan pelanggan.

“Sebagai sebuah jenama tempatan, kami berbangga kerana dapat mengekalkan kedudukan sebagai penggiat e-dagang yang dominan di Malaysia secara konsisten. Oleh itu, kami akan melakukan yang terbaik untuk membantu peniaga kecil dan sederhana bagi memulakan perjalanan e-dagangmereka di Lelong.my. Bagi pemilik jenama dan rantaian runcit yang lebih besar, kami menyediaan LMall.my untuk memenuhi keperluan mereka. Paling utama, kami ingin menyatakan penghargaan kepada pelanggan yang sentiasa memberi sokongan sejak 19 tahun lalu, mereka yang telah menjadikan Lelong.my sebuah komuniti yang berkembang maju sehingga ke hari ini.

“Dengan menghampiri usia 20 tahun, kami telah melalui pelbagai cabaran dalam mencapai kematangan dan kami berhasrat untuk menyediakan yang terbaik dalam mencapai matlamat untuk menjadikan pelanggan sebagai keutamaan kami serta sebagai komuniti e-dagang yang dipercayai di Asia Tenggara,” jelasnya.

Lelong.my turut memperkenalkan NetPos, sebuah sistem pembayaran lengkap yang membenarkan peniaga untuk menerima pembayaran di luar persekitaran e-dagang. Selain menerima pembayaran menggunakan Visa, MasterCard, MyDebit dan SamsungPay, NetPos turut menyokong Visa PayWave dan MasterCard PayPass.

Bagi anda yang pernah atau telah membuat pinjaman rumah bersama bank untuk satu jangka tempoh masa yang lama, sudah pasti ada di kalangan anda yang pernah ditawarkan pembiayaan semula pinjaman oleh pihak bank sebelum.

Seperti sedia maklum, apabila anda ditawarkan pembiayaan semula pinjaman, sudah pasti anda akan berdepan dengan tempoh pembiayaan pinjaman yang lebih lama dan panjang. Tetapi adakah anda benar-benar mengetahui kesan yang bakal anda hadapi sekiranya berbuat demikian atau anda sememangnya digalakkan untuk membuat pembiayaan semula pinjaman rumah anda?

Maka oleh itu perkara tersebut sudah semestinya menjadi persoalan orang ramai antaranya kesan jangka masa panjang khusus bagi mereka yang mahu melakukan pembiayaan semula pinjaman rumah bersama bank.

Jadi, dalam episod Tour Impiana Sembang Dekor bersama Bank Islam kali ini telah mengupas serta membincangkan perkara tersebut di bawah program khas yang bertajuk ‘Syoknya Petik Di Laman Sendiri’ bersama para penonton.

Menerusi perkongsian bersama hos dan editor IMPIANA, Puan Mariam Shukor telah membincangkan topik tersebut bersama panel tetamu jemputan istimewa iaitu Encik Faisal Ja’afar selaku Naib Presiden Kanan Distribution Channel, Perbankan Pengguna Bank Islam Malaysia Berhad.

Ketika sesi temu bual yang diadakan di Karnival Putrajaya 2022 anjuran Perbadanan Putrajaya, Encik Faisal atau lebih mesra disapa FJ berkata para peminjam amat disarankan untuk melakukan pembiayaan semula pinjaman rumah anda.

“Bagi anda yang umur atau usianya masih muda lagi dalam 30-an sampai 40-an, contoh anda beli rumah itu pada tahun 2017 berharga RM300,000 dengan tambahan pula keadaan situasi sekarang yang semua kos bahan mentah serta buruh meningkat jadi sudah pastinya kalau kita nak beli baharu sekarang kos harganya lebih tinggi.

“Jadi secara tidak langsung, harga rumah yang kita beli pada tahun 2017 itu juga nilai harganya juga akan meningkat. Contoh masa kita beli rumah tu harganya cuma RM300,000, kemungkinan sekarang bila kita semak nilai harganya sudah mencecah RM500,000.

“Di situ kita sudah ada lebihan wang lebihan dalam anggaran RM200,000. Jadi kalau kita sekarang umur masih muda, masih berkerja dan ada keupayaan untuk membayar, anda kena bijak apabila ada wang lebihan atau aset itu kita dibekukan begitu sahaja.

“Jadi kita kena bijak untuk gunakan wang tunai lebihan itu untuk kita strukturkan segala hutang yang kita ada atau mungkin kita boleh buat pelaburan-pelaburan lain yang lebih menguntungkan.

“Kalau kita masih lagi memiliki keupayaan yang lebih, duit lebihan itu boleh juga kita gunakan untuk membeli aset rumah yang lain,” katanya.

Walaupun anda sememangnya disarankan untuk membuat pembiayaan semula pinjaman rumah, tetapi apa kesan-kesan yang bakal anda hadapi untuk jangka masa panjang? Ketahui kesemua kupasan topik perbincangan ini dengan menonton pautan video episod penuh Tour Impiana Sembang Dekor bersama Bank Islam dibawah;

Kepada anda semua, jangan lepaskan peluang keemasan merebut pelbagai hadiah menarik dengan menonton, ‘like’ dan ‘share’ Tour Impian Sembang Dekor bersama Bank Islam sekarang!

Kenali cara-cara untuk mendapat tidur tanpa gangguan dengan Pelindung Tidur IKEA

Tidur yang lena sangat penting untuk menjamin kesihatan dan kesejahteraan kita, kerana ia berkait rapat dengan prestasi fizikal dan mental kita tatkala kita menjalankan aktiviti harian. Hakikatnya, tidur yang berkualiti tidak kurang pentingnya daripada diet yang seimbang dan senaman, dan terdapat pelbagai faktor yang mencetuskan tabiat tidur negatif. Jadi, kita perlulah cakna akan cara-cara untuk memperoleh tidur berkualiti.

Secara umumnya, seseorang dewasa memerlukan 7 hingga 9 jam tidur setiap malam. Tidur tidak cukup akan menjejaskan kita dari segi mental dan fizikal, daripada fokus terjejas, emosi tidak stabil, sehinggalah menimbulkan pelbagai risiko masalah kesihatan. Bagaimanapun, kini anda tidak perlu lagi ‘mengira biri-biri’ untuk memasuki dunia mimpi, kerana Enam Pelindung Tidur kami telah menawarkan anda petua-petua berikut yang mudah lagi berkesan bagi membantu anda tidur lebih lena!

6 Eleman untuk Tidur Lena dengan Penyelesaian Tidur IKEA

Bilik tidur yang gelap, sejuk dan tenang merupakan satu permulaan yang baik. Namun, soal meningkatkan keselesaan, memilih bahan-bahan yang betul, dan mencipta suasana yang kondusif juga harus dititikberatkan!

Langkah pertama ke arah tidur lena ialah mencapai keselesaan optimum dengan tilam, bantal dan selimut yang betul. Tilam yang sesuai akan menyokong belakang tubuh anda, yang terbukti bermanfaat terhadap kesihatan anda dalam jangka panjang! Dengan adanya bantal dan set sarung selimut yang menepati keperluan anda, anda akan meraih manfaat maksimum daripada tidur anda!

2. Kekalkan Suhu yang Sesuai

Berasa sejuk pada waktu malam? Atau berasa panas ketika tidur? Faktor seterusnya yang wajar diberi perhatian ialah suhu bilik tidur anda. Tanyalah soalan-soalan ini kepada diri anda kerana ia dapat membantu mengenal pasti faktor yang mengganggu tidur anda. Ingatlah untuk tetapkan penyaman udara atau kipas pada suhu yang sesuai, dan pastikan anda berasa selesa dengan memilih duvet atau selimut yang sesuai untuk anda! Kebanyakan kita tidur lebih lena dalam persekitaran yang lebih sejuk, manakala suhu optimum ialah antara 18 dan 20 darjah Celsius.

3. Jauhkan dari Lampu

Suasana lebih gelap ideal untuk tidur lena kerana ia mengurangkan gangguan di sekeliling anda. Jadi, anda boleh mempertimbangkan penyelesaian seperti lampu boleh malap, lampu meja atau bidai gelap untuk menghalang matahari pagi! Namun, sebaik-baiknya anda memilih lampu yang berada dalam jangkauan tangan, kerana mengurangkan pergerakan sebelum anda tidur akan membantu anda lelap lebih mudah. Selain itu, anda juga boleh mempertimbangkan pelitup mata untuk menjauhkan cahaya!

4. Shhh Jangan Bising!

Bunyi bising akan menjejaskan kualiti tidur kerana ia merangsang otak kita. Menurut kajian, walaupun ketika kita sedang tidur, minda kita sedar sepenuhnya akan bunyi bising. Jadi, semakin senyap bilik anda, semakin baik kualiti tidur anda. Penyelesaian mudah seperti penyerap bunyi, dapat membantu mengurangkan bunyi bising, khususnya jika anda jenis orang yang tidur-tidur ayam!

5. Tingkatkan Kualiti Udara

Kualiti udara yang tidak sihat di rumah mampu menjejaskan kualiti tidur kita. Ceriakan bilik tidur anda dengan tumbuh-tumbuhan hidup, yang bukan sahaja dapat menapis udara dalam bilik anda, malah berfungsi sebagai hiasan! Pastikan bilik tidur anda diudarakan  dengan secukupnya sekali seminggu untuk menjamin pengudaraan yang baik!

6. Suasana Menenangkan

Pilihan warna dan aksesori peralatan tidur yang sesuai akan mempengaruhi kualiti tidur anda. Menurut kajian, kita tidur paling baik dalam bilik berwarna biru, diikuti oleh warna seperti kuning dan hijau. Jika anda ingin mengubah suai bilik tidur anda, apa kata mencuba warna-warna ini untuk mewujudkan persekitaran yang ideal bagi membantu anda lelap lebih pantas!

Pernahkah anda berasa segar tatkala bangun dari tidur dan bersedia untuk menghadapi apa sahaja? Itu bermaksud, anda telah mendapat tidur malam yang baik! Ingatlah, tidur yang berkualiti berkait rapat dengan rehat yang cukup dan tanpa gangguan.

Anda berpeluang mengetahui lebih lanjut tentang penyelesaian tidur di Festival Tidur IKEA.

Festival Tidur IKEA

Bagi memeriahkan Festival Tidur IKEA, IKEA menganjurkan pelbagai aktiviti interaktif di gedung, yang memberi peluang kepada pembeli-belah mencuba rangkaian Penyelesaian Tidur IKEA bagi memahami kepentingan pilihan penyelesaian tidur yang betul.

Lebih menarik lagi, ahli IKEA Family juga berpeluang memenangi pengubahsuaian bilik tidur dan produk bilik tidur lain berjumlah sehingga RM48,000 dengan perbelanjaan minimum RM400 dalam satu resit di mana-mana gedung IKEA di seluruh negara!

Sertai peraduan Festival Tidur IKEA dari 7 Julai – 10 Ogos 2022 dengan mengikuti video mingguan kami bagi mendapatkan petua penyelesaian mampu milik dan berpeluang untuk memenangi hadiah bernilai RM48,000* seperti berikut:

Hadiah Pertama: 4 x Pengubahsuaian bilik tidur berjumlah RM5,000 tajaan Livspace
Hadiah Kedua: 4 x Rangka katil & 1 x tilam berjumlah RM3,000
Hadiah Sagu hati: 20 x Produk tekstil katil berjumlah bernilai RM800


Chandelier Pelengkap Hias Ruang Makan Anda

Ruang makan selalunya menjadi tumpuan kedua selepas ruang tamu. Biar pun hanya dihias dengan set meja makan dan kerusi, tetapi itu bukan penyudah untuk kita menata hias ruang ini agar lebih megah dan nampak berseri. Malah selalunya dengan pencahayaan sempurna seumpama inilah yang menjadikan ruang makan nampak menyenangkan lagi hebat dipandang.

Jika dahulu lampu gantung merupakan lampu wajib ada di ruang ini. Ruang makan nampak lebih menarik, fokus dan makanan juga nampak cukup menyelerakan dengan biasan cahaya warm dan elegan. Namun kini pereka menukar reka bentuk lampu tersebut kepada chandelier agar tampil lebih dramatik dan mewah.

Cuma bila disebut chandalier, pelbagai rekaan yang lebih kemas dan moden boleh disuai padan. Selaras dengan rekaan ruang makan tersebut. Bulat, empat segi atau tampil klasik mahu pun pengaruh budaya antarabangsa. Semua boleh dihubung kait dengan pemilihan lampu chandalier anda.Tidak perlu terlalu berjurai panjang . Cukup dengan bentuk yang melengkapkan tata hias di ruang ini. Simple-simple sahaja di IMPIANA.

Tidak cukup dengan isu persekitaran seharian yang membelenggu, tambah lagi dengan stress kerja. Pulang dari kesibukkan harian di pejabat, sudah pasti anda akan mencari sesuatu yang mampu melegakan minda dan memebri ketenangan. Apa kata inspirasikan kediaman anda menjadi sebuah spa. Untuk zahirkan sebuah kediaman yang mempunyai dekorasi ala spa, ini yang anda perlukan.

Letakkan bauan aroma terapi dalam rumah

Bauan aroma adalah antara solusi termudah untuk anda wujudkan elemen ketenangan dalam rumah walaupun tidak sama seperti pusat spa, bauan aroma seperti lavender sudah cukup untuk membuatkan anda khayal sebentar kerana ianya bersambung terus secara direct kepada sistem otak yang mengawal emosi dan menyimpan memori. Selain daripada bauan lavender, anda boleh juga letakkan chamomile, eucalyptus.

Wujudkan bunyi yang menenangkan

Perasan tak kalau anda berkunjung ke spa, item pertama yang anda akan lihat adalah hiasan berbentuk air terjun serta pancuran air? Ini kerana bunyi percikan air yang dihasilkan dari air pancut mampu membuatkan anda berasa tenang seketika. Tambahan, menurut kajian apabila anda melihat air yang beralun bersama ikan ia akan membawa pemikan yang serabut hanyut bersama. Selain itu, anda boleh hebatkan lagi kediaman ala spa anda dengan alunan muzik jenis soul dan elakkan dari memasang lagu kegemaran anda di dalam kereta tetapi adalah molek untuk tune lagu yang hanya menggunakan instrumen.

Baluti diri anda dengan tuala yang nyaman atau jubah mandi

Tuala putih selalu menjadi pilihan pengusaha spa untuk diberikan kepada pelanggan sementara menunggu giliran. Tualanya tidak menggunakan bahan peluntur untuk kekal putih, tetapi ianya dihangatkan untuk keselesaan pengunjung. Anda boleh lakukan perkara yang sama jika anda pulang ke rumah, selepas anda selesai membersihkan diri, baluti tubuh anda dengan tuala hangat suam kuku, untuk dapatkan ketenangan ditambah iringan muzik instrumental alunan perlahan.

Pasangkan lampu malap

Selain daripada memasang lampu flourescent untuk menerangi kediaman di waktu malam, anda juga boleh pasangkan lampu malap untuk mewujudkan elemen tenang dan romantik. Cadangan kadar pencahayaan yang sesuai adalah lampu putih lembut berkadaran 2700K Celcius. Kadar ini sesuai kerana pencahayaannya akan membuatkan anda berasa lebih tenang serta kemalapannya sesuai dengan keperluan anda.

Bawa masuk elemen semulajadi

Apabila telah tersedianya elemen air, tambahkan lagi satu item penting dalam dekorasi yang seimbang  iaitu pepohon hidup di dalam rumah. Tekstur alam semulajadi seperti kita ketahui amat efektif dalam memastikan aliran udara segar berterusan di dalam rumah. Selain daripada penyusunan pokok segar dalam rumah, anda juga boleh lekatkan wallpaper berunsurkan alam semulajadi atau konsep hijau.

Kerusi dan sofa empuk

Jika anda inginkan suasana seperti di dalam spa, anda boleh letakkan kerusi atau sofa empuk di ruang rehat utama. Elakkan penggunaan material bersifat keras seperti besi. Ini kerana anda mahukan suasana tenang dan manjakan diri. Manjakan diri, kena empuk, kalau keras, tak empuk namanya.

Memilih konsep kediaman bukanlah berdasarkan kepada minat semata-mata. Tetapi, ia perlu bersesuaian dengan perwatakkan dan keperluan harian anda. Contoh kata, anda minat rumah berwarna putih. Tapi pada hakikatnya, anda seorang yang pemalas atau mempunyai keluarga yang besar. Adakah deko berwarna putih tu sesuai dengan situasi dan personaliti anda?

Jadi dalam memilih dekor yang bersesuaian dengan diri anda, kaji dulu personaliti anda. Bila dah tahu, baru tengok apakah konsep dekor bersesuain dengan diri anda dari senarai yang telah disediakan

Pembersih atau OCD

Untuk mereka yang OCD atau sangat pembersih, deko berwarna putih tadi memang sesuai. Tapi kalau anda jenis OCD yang mempunyai kekangan masa untuk mengemas rumah, sebaiknya pilih konsep kedimana minimalis.

Konsep minimalis tidak memerlukan perabot dan perincian yang banyak. Disamping itu, ia lebih mudah tersusun dan akan membuatkan minda anda lebih tenang. Ruang rumah yang kosong dan lapang akan memudahkan anda untuk kekal fokus kepada hal-hal yang lebih penting.

Kerjaya seorang fashionista, instagrammer atau ikon media sosial

Kebiasaanya, orang yang banyak mendedahkan diri terhadap umum ni mudah mendapat perhatian dan sentiasa diikuti. Oleh itu, mereka harus kelihatan “up to date” sama ada dari segi fesyen ataupun lifestyle. Disamping itu, anda yang mempunyai kerjaya yang cemerlang dalam bidang ini harus berfikiran terbuka dan seorang yang suka mencuba.

Oleh itu, konsep yang amat bersesuaian dengan anda yang mempunyai personaliti ini adalah kediaman yang berkonsepkan kontemporari kerana sentuhan deko ini sentiasa akan nampak segar dan terkini.

Walaupun stail kontemporari akan sentiasa berubah mengikut masa dan trend pada ketika itu, ada elemenpemilihan perabot bertamakan Scandinavian contohnya masih boleh dikekalkan dalam tema kontemporari. Penggunaan hasil karya dan poster juga amat sesuai dengan tema ini.

Golongan muda yang cemerlang dan profesional

Anda seorang yang amat suka dengan gaya hidup urban dan mewah. Kehidupan harian anda sangat tersusun dan kebiasaan akan dihabiskan dengan kerja dari 9 hingga 5 petang. usai kerja, masa untuk ke gim dan selepas tu bersantai di kedai-kedai atau restoran mewah dan terkemuka adalah cara hidup anda.

Jelas ini menunjukkan, gaya dan konsep kediaman moden amat sesuai untuk anda yang jenis metropolitan ini. Kebiasaanya untuk konsep kediaman ini, pemilihan unit studio, SOHO atau SOVO amat bertepatan dengan anda.

Pemilihan perabot eksklusif dengan gabungan warna yang kontra amat bersesuaian dengan konsep kediaman moden. yang penting hasilnya harus kelihatan seperti hotel

Penggunaan perabot yang licin dan tanpa tekstur, ia akan membuatkan rumah anda tampak lebih elegan. Anda boleh menggunakan kombinasi perabot, langsir, dinding dan lantai untuk mendapat efek ‘monochrome’.

Anda seorang jurugambar, designer atau berjiwa hipster

Kebiasaanya, anda yang memegang personaliti ini merupakan seorang yang kreatif dan inovatif. Hanya mereka yang mempunyai sisi kreatif sahaja boleh menghargai tema dekorasi yang nampak seperti bangunan tak siap ini atau lebih mudah dikenali sebagai konsep industri.

Di Malaysia, tema atau konsep ini amat digilai oleh golongan muda. Kebanyakkan pejabat dan kafe menggunakan konsep dekor ini sebagai tarikkan. Material yang selalu dipilih untuk konsep industri adalah seperti tekstur batu bata, konkrit dan kayu.

Untuk mendapatkan stail ini, kombinasi penggunaan batu bata sebagai hiasan dinding, permukaan konkrit dan guna pakai kayu lama adalah amat penting. Penggunaan besi dan kerja pendawaian elektrik terbuka juga menjadi salah satu elemen menarik dalam hiasan dalaman stail industrial ini.

Anda sangat “easy going”

Umum tahu anda seorang yang ringkas, tenang dan amat mudah didekati. Melalui personaliti ini, konsep kediaman yang bersesuaian dengan adalah nordic atau scandinavian.

Walaupun pemilihan perabot untuk konsep kediaman ini ringkas dan hampir sama dengan minimalis, ia mementingkan perincian lain seperti pasu, ornamen bingkai gambar, lampu, bakul dan sebagainya. Namun kebiasaannya pemilihan perabot kayu dengan rona-rona pastel adalah bersesuaian.

Konsep kediaman nordic atau scandinavian lebih menonjolkan material kayu. Bukan sahaja pada perabotnya, malah kemasan lantai dan dinding.

Bermain game atau istilah gaming ini, boleh dikatakan, ramai peminatnya tergolong dari kaum lelaki. Bermain game ini adalah satu perkara yang pada mulanya, menghilangkan stress tetapi semakin lama zaman meningkat, game ini sudah menjadi suatu sukan atau kerjaya untuk membantu sara hidup. Seperti sekarang, ramai sudah yang bekerjaya hanya dengan bermain game. Tapi pada hari ini, saya bukan mahu menceritakan tentang game, tapi saya ingin menceritakan tentang apakah peralatan untuk permulaan anda sebagai seorang pemain game. Peralatan yang wajib anda beli adalah meja gaming. Meja gaming ini, tidak semestinya ada kena ada komputer sahaja baru beli meja, tapi bermain dari handphone juga memerlukan meja kerana ia lebih selesa yang menyenangkan. Akan tetapi, macam mana kita hendak membeli meja gaming yang elok dan berbaloi? Hari ini saya akan menceritakan cara-cara atau tips semasa hendak membeli meja gaming.

Membeli meja gaming, seharusnya memilih meja gaming RGB. Jadi, untuk langkah pertama, ini untuk pengguna komputer sahaja. Pastikan anda mengukur saiz keyboard anda. Kenapa kena ukur? Sebab keyboard ini ada berlainan saiz. Jadi, lebih elok jika kita tahu saiz keyboard tersebut dan membeli meja yang luasnya lebih besar sikit.

Yang kedua adalah, ukuran meja. Salah satu faktor yang perlu dipertimbangkan ialah saiz meja gaming. Ini akan menjadikan bermain game lebih selesa. Kebanyakan meja gaming mempunyai panjang lebih daripada satu meter untuk memuatkan komputer, CPU, pembesar suara, tetikus dan komponen lain. Jika anda bermain game pada komputer riba anda, meja yang lebih kecil adalah pilihan yang ideal. Tiada persediaan khusus untuk isu saiz; hanya menyesuaikannya dengan peranti yang digunakan untuk bermain game.

Ketiga pula, memilih meja yang anda minat. Meja gaming RGB (Merah, Hijau, Biru) ialah pilihan yang sangat baik untuk menambahkan cahaya terang pada permainan. Setiap saat, anda akan melihat banyak lampu berubah. Terdapat beberapa gaya meja gaming RGB untuk dipilih, termasuk meja minimalis, meja lesehan, meja berbentuk L dan banyak lagi. Bentuk dan penempatan jadual ini boleh diubah suai agar sesuai dengan kawasan permainan.

Terakhir sekali adalah harga yang bersesuaian. Meja gaming sering dijual dengan harga sangat tinggi, kerana ia bergantung pada bahan yang digunakan, model dan ciri, antara faktor lain. Jika anda mempunyai belanjawan terhad, adalah penting untuk bertanya tentang harga meja. Jangan lupa untuk melakukan kajian harga untuk mendapatkan tawaran terbaik pada meja gaming pilihan. Pilihan meja gaming tidak dinafikan penting untuk peminat gaming. Pastikan anda memberi perhatian dan pertimbangkan beberapa cadangan semasa memilih meja komputer gaming RGB.

Maka dengan itu, sudah terjelaslah langkah-langkah awal sebelum membeli meja gaming. Kepada gamers di luar sana, jangan pula selepas ini, anda melakukan kesilapan lagi.


Gaya Dekorasi Moden Bohemian, Suasana Rumah Pasti Tidak Akan Menjemukan

Gaya dekorasi moden bohemian, suasana rumah pasti tidak akan menjemukan. Hiasan dalaman gaya bohemian ini semakin mendapat tempat di kalangan masyarakat kita.

Meraikan tekstur dan warna yang tidak terikat dengan sebarang peraturan hiasan tertentu konsep dekorasi bohemian chic tidak selalu kelihatan elegan namun dengan menerapkan konsep ini, suasana rumah pasti lebih ceria.

Transformasi rumah teres setingkat ini begitu mencuri pandangan mata. Kediaman yang dimiliki oleh pasangan muda yang terletak di Kuantan ini diberikan nafas baru. Berinspirasikan stail Bohemian Chic, sentuhan dekorasi merangkumi elemen natural, warna sederhana serta pelbagai tekstur.

SEBELUM RENOVASI (KEADAAN ASAL KEDIAMAN)

SELEPAS RENOVASI

Berikut dikongsikan tip bagi merealisasikan gaya dekorasi bohemian:

GUNAKAN TUMBUHAN HIJAU

Gunakan tanaman hijau pada ruang tertentu dalam kediaman anda. Penggunaan tumbuhan hijau mampu memberikan impak warna dalam dekorasi ini. Elemen alam menjadi sebahagian konsep bohemian. Pilihan lain, anda boleh gunakan tumbuhan hijau dalam pasu atau yang digantung sama ada yang segar atau pun plastik.

PILIH PERABOT YANG MENGGUNAKAN MATERIAL ALAMI

Perabot yang diperbuat daripada rotan seperti buluh sangat popular dan malar segar. Gunakan untuk hiasan dalaman anda selain ia mudah dipadankan dengan pelbagai warna.

PELBAGAIKAN MOTIF

Konsep bohemien juga mementingkan elemen motif pada perabot dan aksesori. Bagi memaksimumkan gaya itu, pilih corak dan motif berbeza pada karpet, langsir, sarung kusyen, selimut dan sebagainya.

SUSUNAN LUKISAN PADA DINDING

Gantung lukisan di dinding. Susunan lukisan juga tidak perlu mengikut kebiasaan malah adalah lebih baik saiz bingkai yang dipilih juga berbeza-beza.

Memiliki sebuah rumah di usia muda sudah menjadi impian ramai anak muda masa kini, jika bijak mengatur kewangan anda, sudah pastinya dapat memiliki rumah idaman. Sharul Azwan berkongsi rumah lama yang di beli beliau kini sudah menjadi sebuah rumah baru. Menukar wajah baru untuk kediaman rumah milik peribadinya ini hanya bermodalkan RM 40,000.

Beliau cukup bijak berbelanja, tidak gopoh dalam merialisasikan apa yang diinginkan. Kata Sharul kediaman ini di buat secara sedikit demi sedikit untuk mendapatkan apa yang diingininya. Ilham dan idea ini beliau dapat dari menonton drama dan juga filem lama sebelum ini. Minat untuk menghias dan mendekorasi rumah cukup menebal dalam diri beliau. Lihat hasil sentuhan dan idea beliau pasti anda juga terinspirasi dengan cara dan ideanya.

Gambar Perkongsian Shahrul Azwan @_rumah16

Pen dengan dakwat kekal ataupun permanent marker biasa digunakan di pejabat. Kalau dirumah, mungkin kita gunakan untuk melabel kotak, bekas dan sebagainya.

Jika salah letak, memang laju je jadi bahan mainan anak-anak. Habis diconteng satu rumah. Sangat menjengkelkan kerana kesan dakwat ini memang susah dan hampir mustahil untuk ditanggalkan.

Tapi tahukah anda, sebenarnya ada bermacam cara yang ada untuk bersihkan kesan permanent marker ni. Cuma mungkin kita je yang tidak tahu.

Kali ini IMPIANA senaraikan langkah mudah bagi membersih permanent marker pada barang kesayangan anda. Jom cuba!

FABRIK/PAKAIAN
Ada banyak caranya jika marker terkena pada pakaian, anda boleh cuba gunakan hand sanitizer, ubat gigi (bukan jenis gel), cuka dan juga jus lemon.

DINDING
Kawasan paling suka nak diconteng semestinya pada dinding. Ibu ayah boleh hilangkan kesan tersebut menggunakan spray rambut ataupun ubat gigi.

KAYU
Anda boleh menggunakan alkohol isopropil (Rubbing Alcohol) bagi membersihkan kesan marker yang terkena pada bahan kayu.

KARPET
Untuk karpet pula, cuba letakkan cuka pada kawasan terjejas dan gosok perlahan-lahan hingga bersih.

SERAMIK ATAU KACA
Deangan nisbah ubat gigi 1:1 baking soda, pasti kesan marker yang terdapat pada bahan kaca and ahilang serta merta!

SELAMAT MENCUBA SEMUA

Ingin lebih tahu pelbagai tips untuk dekorasi rumah? Jangan lupa ikuti kami di Telegram dan TikTok rasmi IMPIANA.

Kita cenderung berfikir bahawa kerja pembersihan itu agak merumitkan. Namun, realitinya, ia boleh menjadi cepat dan mudah, apabila anda merancang dengan betul dan mempunyai alat yang bersesuaian untuk melaksanakannya. Berikut adalah 5 petua atau tip mudah untuk anda bermula:

#1 Bermula dengan membuat perancangan: Tandakan kawasan yang perlu diberi tumpuan, dan periksa sama ada anda memerlukan bantuan luaran. Anda tidak perlu membersihkan keseluruhan rumah anda dalam satu masa. Sekiranya anda harus melakukannya, bahagikan ia sekurang-kurangnya kepada dua hari atau dua minggu. Ini bukan sahaja membuat tugasan membersih lebih mudah diurus, anda juga tidak akan bosan atau terlalu letih pada akhirnya.

#2 Periksa sama ada anda alat anda betul-betul sebelum anda menggunakannya: Dalam setiap tugas yang kita uruskan dalam kehidupan harian, memilih dan menggunakan peralatan yang sesuai adalah sangat mustahak. Beberapa peralatan yang sering ditemui di kediaman kita tidak semuanya digunakan untuk melakukan pembersihan. Adakah anda bertanya peralatan seperti apa?

Sepeti produk Pelbagai Guna WD-40®, yang mana ia sangat bagus untuk menghapuskan minyak, gris, kotoran, dan kesan degil melekit. Apabila menggunakan produk ini, ia juga melindungi logam daripada karat dan hakisan. Bayangkan pagar dan gril. Ia juga amat berkesan dalam membantu menanggalkan pelekat lama, menyingkir bahan lekatan yang ketat pada pita, label dan pelekat dengan mudah.

#3 Bersihkan dari atas ke bawah: Fikirkan mengenai graviti dan bagaimana habuk yang bergerak-gerak. Oleh itu, ia perlu dimulakan dari permukaan yang lebih tinggi- lekapan ringan, kipas, penghawa dingin, langsir dan tingkap, dan gerakkan ke bawah. Ini bermaksud akhir sekali baru bersihkan lantai anda.

#4 Tidak perlu ada rasa sayang: Tanpa menyedarinya, kita sering menyimpan barang-barang yang sebenarnya tidak begitu diperlukan dan barangan itu bertimbun dan bertindih. Oleh itu, sebelum tahun baru bermula, tanya diri anda adakah anda masih menggunakan barangan tersebut dalam tempoh setahun lalu. Jika jawapannya tidak, maka sudah tiba masanya untuk anda membuangnya. Sekiranya anda mempunyai banyak barangan seperti itu, anda juga boleh membuat jualan garaj bagi menukarkan barangan yang tidak diperlukan itu kepada wang.

#5 Ceriakan diri anda: Pembersihan boleh menjadi tugas yang sangat memuaskan dan menyeronokkan. Tetapi jika anda tidak biasa menikmati proses pembersihan atau anda cepat jadi bosan, hidupkan semula suasana yang mengembirakan seperti memainkan lagu-lagu kegemaran anda. Dengan semua perkara ini, yang memberi perbezaan adalah sikap. Oleh itu, ia adalah perkara yang amat baik apabila anda dapat melakukan kerja pembersihan dengan rasa seronok, dan anda cenderung untuk melakukannya dengan lebih kerap, atau lebih bagus.

Diharap dengan 5 petua atau tip ini dapat membantu anda menyelesaikan masalah yang rumit dan mungkin merunsingkan anda selama ini.


Nak Tanam Sayur Tak Perlu Pasu Cantik, Ini Sayuran Sesuai Tanam Dalam Bekas Terbuang

Jika sebelum ini kebanyakan daripada pemilik kediaman kebiasaannya menanam tanaman edible ini di dalam pasu atau batas, sebenarnya ia boleh menggunakan apa-apa sahaja bekas terbuang yang terdapat di sekitar kediaman. Antaranya bekas plastik, periuk yang sudah tidak digunakan, bekas pencuci dan sebagainya. Anda masih lagi boleh membuatkan ruang taman dapur anda tampil menarik dengan mengolah tanaman dapur ini sekreatif mungkin.

Menukar bahan-bahan terbuang ke bentuk yang bermanfaat dan baik sebenarnya tidak sukar. Siapa kata anda perlu membeli pasu cantik dan menarik barulah tanaman anda menjadi? Guna pakai apa yang ada di sekeliling rumah kerana selain menjimatkan kos, kita juga sedang membantu melahirkan alam sekitar yang lebih baik tanpa pencemaran. Ini sedikit sebanyak dapat menyumbang ke arah memelihara alam sekitar.

Adalah sangat digalakkan dalam membina Edibel Landskap ini, segala tanaman yang ingin ditanam, mestilah menggunakan bekas atau pun bahan yang dibuang atau pun bahan terbuang yang boleh dikitar semula seperti botol kosong, tayar terpakai, kayu-kayu palet , baldi lama, kasut, helmet dan kereta sorong (wheel barrow) yang telah rosak. Barangan-barangan terpakai ini, boleh diolah semula supaya ia kelihatan lebih menarik dan ceria seperti dicat baru atau pun dikekalkan pada keadaan asal supaya ia kelihatan lebih estetik.

Secara konsepnya, Edibel Landskap ini dibina pada mulanya untuk memenuhi keperluan bahan makanan untuk seisi keluarga ataupun lebih kepada penggunaan sendiri.

Tanaman seperti sayuran yang selama ini ditanam di batas-batas sayuran secara konvensional, telah diberi nafas baru dalam aspek susun aturnya supaya kelihatan lebih menarik dan ceria dan dapat menghasilkan persekitaran yang menarik. Setiap tanaman yang boleh dimakan ini, mempunyai karakter yang menarik dari segi bentuk ,warna dan aromanya tersendiri.

Tanaman seperti Kesum (Polygonum minus), Sawi (Brassica sp), Bayam Merah (Amaranthussp), Limau Purut (Citrus hystrix), Kari (Murraya koenigii), Kaduk (Piper sarmentosa), Daun Pandan (Pandanus odorus), Bendi (Hibiscus esculenthus), Cili Api (Capsicum frutescens) dan juga Serai Makan(Cymbopogun citratus), disusun secara menarik sama ada di atas tanah terus atau pun menggunakan bekas tanaman seperti pasu yang dihias kawasan sekitarnya bersama dengan beberapa tanaman hiasan seperti Bunga Marigold (Tageteserecta), Siantan (Ixorasp),Bunga Raya(Hibiscus sp),Bunga Tahi Ayam(Lantana camara),Pokok Juang-juang (Cordyline sp), Pokok Puding(Codieum sp), Pinang Merah (Cyrtotachys lakka), dalam usaha untuk mewujudkan suasana yang ceria terhadap ‘kebun’ kita. Anda boleh mencampurkan tanaman hiasan dan juga tanaman edible untuk menghasilkan sebuah kawasan hijau di rumah berskala kecil tetapi tetap kelihatan menarik.

Perkongsian dari: Muhamad Adli Salihin Samsudin, Pegawai Jabatan Pertanian Serdang

Bagaikan satu fenomena baru serta pengalaman yang sangat menarik buat peminat-peminat rose di Malaysia. Kini menanam rose bukanlah sesukar dulu lagi sekiranya kena dengan cara, kaedah dan juga penggunaan media yang tepat bagi menggalakkan pertumbuhan pokok yang sihat dan subur. Ikuti cara serta tips mudah menanam rose terutamanya English Rose atau rose dari baka-baka luar negara mengikut gaya dan kaedah Taman Rose Addarosa Puncak Alam. Pokok akan hidup subur, berbunga lebat, saiz bunga yang lebih besar seakan berada di cuaca tempat asalnya.

CARA MUDAH TANAM ENGLISH ROSE

Langkah pertama buangkan medium asal dari poly beg. Merujuk kepada gambar contoh pembekal menggunakan sekam padi sebagai medium asas. Buang medium lama tersebut sehingga nampak urat akar atau lebih atau ikuti seperti gambar contoh.

Merujuk kepada kondisi akar pada pokok ini, pokok ini dikatakan sangat sihat kerana berakar putih. Sekiranya terdapat medium lama yg telah keras, ketuk secara perlahan dan pastikan ia terlerai.

Setelah medium lama dibuang, kemuadiannya spray akar tersebut dengan bancuhan racun kawalan serangga dan kulat supaya akar akan bertambah sihat.

Kemudian langkah seterusnya adalah penyediaan medium untuk proses menanam rose. Sediakan bahan utama iaitu tanah khas ros dan juga pati nutrien ibu medium sebagai bahan asas untuk penyediaan medium rose anda. Nisbah yang digunakan adalah 1 paket pati nutrien digaul bersama  2 kg tanah khas rose atau tanah 6 in 1. Gaulkan rata sehingga sebati.

Seterusnya sediakan pasu yang sesuai. Awal memasu tidak perlulah pasu yang terlalu besar. Kaedah ini supaya pokok akan mendapat nutrien yang secukupnya dan mempercepatkan proses tumbesaran pokok selain mengurangkan masalah kanker. Pastikan lubang tidak ditutup bagi melancarkan pengaliran air yg baik. Kemudian letakkan satu lapisan aduan medium di pasu.

Masukkan pokok yang telah dibuang 85-90% medium lama. Selerakkan akar secara mengembang supaya akar bebas dan mudah menerima serta mecari makanan atau nutrien.

Langkah seterusnya, tambahkan satu lapisan lapisan adunan medium pada permukaan akar pokok. Kemudian tekan keliling pasu tersebut, supaya medium terus dapat mencengkam akar dengan baik dan kemas. kemudian tambahkan atau habiskan adunan medium tadi.

Gunakan buloh sebagai penyokong pokok supaya pokok tidak goyang dan terus stabil. Sedikit info dalam proses ini iaitu apabila pokok yang tidak stabil kedudukannya akan melambatkan proses penstabilan kerana menyebabkan pokok bergerak-gerak dan menyebabkan akar turut terganggu kerana tidak memegang tanah dengan kemas. Ini baru dikatakan akar goyang. Kesan biasanya pokok akan layu dalam tempoh yang lama selepas dipasukan dan sekiranya berterusan ada kemungkinan terus mengering.

Seterusnya, lakukan sedikit cantasan dimana buang daun-daun yang tidak sihat, daun atau pucuk kering, putik baru yang tidak stabil serta blind shoot supaya mempercepatkan proses pengeluaran tunas baru.

Kemudian tanamkan segenggam baja Addarosa disekeliling pokok bagi mempercepatkan proses tumbesaran pokok. Caranya korek sedikit permukaan tanah kemudiannya kambus semula. Setelah selesai, siram pokok sehingga lenjun dan pastikan air membasahi keseluruhan pokok dan tanah. Selepas 5 minit disiram, sembur bancuhan kawalan perosak.

Akhir sekali, pokok yang telah siap dipasukan tadi diletakkan di bawah bumbung atau ditempat teduh selama 3-7 hari sehingga pokok nampak segar semula.

Langkah terakhir, petang kesokannya buat semburan Vitamin Booster bada keseluruhan pokok termasuk daun dan dahan bagi mempercepatkan serta menggalakkan proses tunas baru. Untuk langkah penjagaan seterusnya, pastikan pokok anda dibaja, diberi vitamin booster dan formula kawalan tiga serangkai 3A Addarosa untuk pokok yang lebih sihat, subur, galak berbunga dan merimbun.

Selamat Mencuba!!!!

Seronok IMPIANA tengok ada antara geng dekor yang dah mula hias kediaman dengan tanaman indoor yang mengghijau. Banyak manfaatnya tanaman indoor ni. Bukan sahaja membekalkan oksigen tambahan ia berupaya mengurang pencemaran di dalam kediaman.

Artikel berkaitan:

Selain penggunana tanaman renek sebagai hisan di atas meja, tanaman indoor yang bersaiz besar sesuai di letakkan di sudut-susut kediaman. Ada antaranya yang boleh mencapai ketinggian lebih 3 kaki dan kewujudnya menjadi elemen hiasan menarik di dalam kediaman. Berikut, tanaman indoor bersaiz besar:

1. POKOK PINE (NORFOLK ISLAND PINE)
Norfolk Island pine walaupun namanya pine, ia bukanlah pokok pine yang diambil untuk buat balak. Jika di habitat asalnya, tanaman ini boleh mencapai ketinggian lebih 100 kaki. Namun, jika dijadikan sebagai indoor plant, ruang tanaman di dalam pasu menyebabkan pertumbuhan pokok terbatas. Pastikan medium tanaman pokok ini sentiasa lembap dan [posisikan ia di tepi tingkap yang menerima pancaran matahari pagi

2. YUCCA
Yucca ialah tanaman tahan lasak yang sesuai hidup di dalam dan diluar kediaman. Walaupun terdedah kepada iklim panas berpanjangan, tanaman ini tetap boleh hidup dalam tempoh masa yang lama. Yucca cepat membesar jika menerima pencahayaan yang mencukupi. Yang paling penting, tanaman ini sesuai bagi anda yang tak ada masa untuk menyelenggara tanaman

3. KENTIA PALM
Antara jenis palma yang sentiasa menjadi pilihan sebagai indoor plant. Warnanya yang menyegarkan disamping tekstur daunya yang unik menyebabkan ia sentiasa menjadi pilihan.

4. PHILODENDRON
Philodendron antara tanaman indoor yang mempunyai karekter tersendiri. Antara yang menjadi pilihan dari spesisi ini adlah Philodendron selloum. Namun, untuk memmastikan tanaman ini membesar secara optimum, pastikan ia menerima pengamatan cahaya yang cukup terutamanya diwaktu pagi

5. CROTON
Kroton menjadi pilihan tanaman indoor disebabkan warna foliarnya yang pelbagai. Ia boleh membesar sehingga 10 kaki tinggi. Croton atau nama tempatannya pokok puding memerlukan cahaya matahari terus untuk tumbuh sihat. Jika tidak, pokoknya kana memanjang mencari cahaya

6. FICUS MICROCARPA
Boleh mencapai ketinggian lebih dari 3 meter, tanaman yang dikenali dnegan nama pokok ara atau rubber plant ini sentiasa menjadi pilihan sebagai indoor plant disebabkan nikan arkitektural nya. Kanopinya yang mudah dibentuk dan sentiasa kelihatan kemas menyebabkan ia antara pilihan utama di lobi-lobi hotel dan pejabat korporat

7. SCHEFFLERA
Schefflera adalah sejenis tanaman renek namun berupaya mencapai ketinggian lebih dari 2 meter Tidak memerlukan penyelenggaraan yang tinggi, namun memerlukan pasu bersaiz besar untuk pertumbuhan optimum. Jika akarnya tercekik (pasu kecil), Ia akan menyebabkan fizikal tanaman ini kurus dan meninggi sahaja

8. DRACAENA
Antara spesis Dracaena yang sentiapa menjadi pilihan adalah seperti Dracaena fragrans, Draceane reflexa, Draceena sanderiana dan Draceane surculosa. Dracaena fragrans boleh mencapai ketinggian lebih 2 meter jika ditanam terus di atas tanah. Tanaman ini amat terkenal terutamanya apabila tiba perayaan cina

9. FICUS LYRATA
Antara tanaman indoor yang menjadi kegilaan ramai terutamany bagi mereka yang menerapkan dekorasi scandinavian dan nordic. Di habitat asalnya, tanaman ini boleh mencapai ketinggian 5 meter dan mempunyai buah. Tanaman ini memerlukan pencahayaan terus untuk pertumbuhan optimum.

10. MONSTERA DELICIOSA
Monstera datang dari keluarga yang sama dengan Philodendron. Namun, Monstera lebih aktif memanjat pada dinding atau struktur berhampiran. Penggunaan monstera sebagai tanaman indoor menjadikan dekorasi sesebuah kediaman kelihatan lebih versetil. Sebab itu, monstera antara inkon sibolik bagi sesetengah konsep dekorasi

Proses mendekorasi kediaman adalah perkara yang universal siftanya. Ia tidak terikat pada satu-satu konsep ataupun kos tertentu. Segalanya boleh di “custom” mengikut kesesuaian dan kemampuan pemilik.

Ibu kepada dua orang cahaya mata ini telah memasang niat untuk mula mendekorasi kediaman kos rendah yang dilengkapi 3 bilik tidur dan 2 bilik air ini  apabila melihat rakan-rakan yang seronok berkongsi idea hiasan di dalam sebuah laman Facebook.

“Segala kos untuk proses dekorasi ini menelan belanja sebanyak RM3 ribu termasuk kos pemasangan lantai vinyl selain daripada membeli segala perabot di kedai hiasan rumah yang biasa mengikut bajet dan kemampuan”.

SEBELUM

Dalam masa sebulan sahaja, pemilk telah berjaya menyiapkan dekor kediaman ini termasuklah mengecat, pemasangan lantai dan susun atur perabot.

SELEPAS


Banyak faedah Berkebun Ikut “Konsep Tanaman Peneman” Yang Anda Tidak Tahu

Companion plant atau tanaman peneman adalah satu konsep di mana beberapa jenis tanaman yang sesuai ditanam secara berdekatan dan setiap satunya memberi kebaikan. Namun ia kurang diamalkan di Malaysia. Mungkin karana kurang nya pendedahan atau pengetahun terhadapat teknik tanaman peneman ini.

Namun tidak semua pokok atau tumbuhan sesuai dijadikan sebagai companion plant. Silap padan, tanaman tadi megancam dan membunuh antara satu sama lain.
Terdapat banyak kebaikkan companion plant ni. Antranya ialah:

1. Membolehkan anda menanam banyak jenis tanaman dalam satu ruang yang kecil dan berlapisan.
Sebagai contoh, ada 3 lapisan tanaman.
Lapisan Pertama (Paling Tinggi): Pokok Cukur Manis dan Mealy Cup Sage (Paling kanan)
Lapisan KeDua (Pertengahan) : Pokok Chili (Bucu Bawah Kanan) dan Daun Ketumbar (Bawah paling depan)
Lapisan KeTiga (Tutup Tanah) : In between pokok Cukur Manis tu saya tanam Arugula (Salad Rocket) yang berfungsi sebagai ground cover.
Dari di atas kita lihat dalam ruang yang sekecil ini kita mampu menanam 32 kumpulan tanaman. (Saya panggil kumpulan kerana satu lubang tu ada 2 tiga pokok yang sama)

2. Mengusir Serangga Perosak.
Contoh di atas, Pokok ketumbar (Boleh digantikan dengan Daun Sup, Parsely, daun bawang) dan pokok Mealy Cup Sage (Anda boleh gantikan dengan Basil/kemangi/Selasih) adalah pokok berbau yang kurang di sukai oleh kebanyakan serangga.
Ditanam di sekeliling kumpulan ini sebagai barrier supaya serangga perosak tidak masuk.

3. Mengawal rumput Liar.
Ground cover seperti Arugula/Salad Rocket tu nanti akan menutup semua tanah. Cahaya tak masuk dan rumput lain pun tak boleh le nak tumbuh. So no more weeding.

4. Menyokong tanaman.
Tanaman tinggi berkayu boleh di jadikan sokongan kepada tanaman lain di bawahnya. So tak perlu stacking.
Untuk ini anda contohnya boleh tanam tomato atau kacang di sokong oleh Pokok Cukur Manis.

5. Membekalkan nutrient.
Sekirangnya dalam kumpulan itu ada jenis kekacang, tanaman ini boleh bertindak sebagai pembekal nitrogen kepada kumpulannya (Nitrogen Fixer)

6. Sebagai pelindung Matahari.
Tanaman tinggi boleh bertindak sebagai pelindung matahari kepada tanaman di layer bawah.
Dalam kes ini option lain adalah menanam ‘Indian Borage’ dibawah Cukur Manis. Ini kerana pokok Indian Borage ni tak suka matahari direct. Nanti daun dia kuning, tapi tak mati.

7. Sebagai Pelindung Angin.
Ya, kalau kawasan tanaman selalu di tiup angin kuat. Boleh menanam tanaman berkayu di sekeliling sebagai pelindung angin.

Menarik Polinator/agen pendebunga.
Di Sebelah kanan tu saya tanam Mealy Cup Sage. Tanaman import yang amat di sukai oleh Lebah, rama2 dan mungkin juga kelulut.

Kumpulan tanaman menjadi cantik.
Dalam kes ni, Mealy Cup Sage tu nanti akan berbunga Biru. So tak ada lah boring area tu dengan warna hijau semata2.

Umpan ‘Bunuh Diri’, Sacrificial baits.
Kes ini saya hadapi secara tak sengaja. Di kawasan lain, daun chili saya habis di makan serangga. Tetapi anak2 chili yang di tanam berdekatan dengan Kantan selamat. Instead, Daun kantan tu yang teruk di makan serangga. Since daun kantan tu rimbun dan banyak. Maka dengan ini dipersilakan makan daun kantan tu sampai kenyang. Selamat anak2 chili saya kat depan tu.

Radar atau Signal Masalah/Penyakit dan sebagainya.
Sebagai contoh, di Dusun Bandar kebanyakkan pokok buah yang sensitif kekurangan air saya temankan dengan Pokok Basil. Pokok Basil ni kalau kekurang air daun dia akan cepat kelihatan layu. So Tanda kekurangan air akan di tunjukkan oleh Basil sebelum memberikan kesan buruk kepada pokok (Unless anda melakukan proses Water Stress). Keadaan ini pernah menyelamatkan saya, Basil dah layu, berpunca dari Timer Kehabisan Bateri.

Menggemburkan dan Menyuburkan Tanah.
Ya benar, bagaimana berfungsi? Contoh, Basil yang di tanam di sekitar pokok selalunya hanya berumur tidak sampai setahun sebelum dia mati dan digantikan oleh anak-anaknya. So apabila pokok basil yang dah tua mati, akarnya yan dah jauh ke dalam akan mereput. Pereputan akar ini lah yang menyumbang kepada penggemburan tanah dan akar yang reput akan menjadi baja organik secara tidak langsung.

Pastikan anda sentiasa memberikan baja untuk menggantikan nutrient yang diambil oleh companion plant tadi.

Sumber: http://dusunbandar.com/

Tanaman ros bagaikan satu kemestian terutamanya bagi peminat taman inggeris. Terdapat pelbagai jenis ros yang sesuai dengan iklim Malaysia. Tapi yang sering menjadi buruan adalah dari jenis yang menjalar. Konsep laman inggeris lebih menyerlah apabila ros yang ditanam menjalar memenuhi bumbung atau dinding kediaman.

Di Malaysia , Ros memanjat yang kerap menjadi buruan adalah dari jenis Dacid Austin-Heritage/spirit freedom. Ia antaara spesis yang cepat memanjat dan berbunga lebat. Namun, setakat memilih jenis yang tepat tidak memadai, hal lain trutamanya habitat untuk memudahkan tanaman ini memanjat turut diambil berat.

KEPERLUAN
Trellis yang kukuh
Pengikat tanaman
Shears atau pemangkas yang tajam dan bersih
sarung tangan (pastikan sarung tangan yang digunakan tidak dapat ditembusi duri)

PROSES
1. Pasang trellis 3 inci jauh dari permukaan dinding
2. Ikat ranting ros pada trellis yang telah dipasangkan dengan menggunkan pengikat tanaman. Hal ini perlu dilakukan secara kerap selagi ada pucuk dan ranting baru yang memanjat.
3. Tidak perlu lakukan sebarang cantasan selagi ros yang memanjat tidak memnuhi permukaan trellis. Hanya teruskan mengikat
4. Lenturkan ranting-ranting baru dengan lembut bagi mengelak ia keluar dari struktur dan ikatkan pada trelis
5. Apabila pokok mula menampakkan perkembangan baik dnegan memenuhi permukaan trellis, cantaskan ranting-ranting halus dan tidak produktif bagi memberi peluang kepada bahagian lain menerima baja dan menghasilkan bunga dengan lebih banyak

Penanaman avocado dari biji benih lazimnya mengambil masa yang lama untuk menghasilkan buah. Jangan risau, sementara menunggu pokok matang untuk menghasilkan buah, banyak manfaat daun avocado yang boleh kita ambil.

Daun avocado mengandungi dua sebatian utama iaitu quercetin(60-75%) dan polyphenols. Quercetin dipercayai dapat memelihara tubuh dari penyakit bahaya dengan cara menangkap radikal bebas dan ion-ion logam peralihan. Walaupun agak pahit, daun avocado bagus untuk mengawal penyakit kencing manis. Pengambilan teh daun avocado juga dapat menyekat pembiakan beberapa bakteria seperti species stafilokokus,pseudomonas,protektus,escherichia.

Selain daripada itu, daun Avocado juga dipercayai dapat merawat batu karang, darah tinggi dan sakit kepala.

Dapatkan 5 hingga 8 helai daun Avocado yang tua ( berwarna gelap).Basuh dengan air bersih hingga tiada kotoran. Rebus daun-daun ini dengan segelas air hingga tinggal setengah gelas. Tapis dan minum setiap hari pagi dan petang selama 10 hari. Jika batu karang telah hancur dan keluar (dapat dilihat melalui air kencing) pengambilan herba ini perlu dihentikan.

Pucuk Avocado boleh digunakan untuk melicinkan kulit. Caranya ialah dengan menumbuk pucuk muda nya hingga hancur dan disapu pada kulit muka. Selepas 5 hingga 10 minit, bilas dengan air yang bersih. Ia dapat mengecilkan liang-liang roma pada kulit muka. Ia juga dapat membantu melembapkan kulit yang kering.

Cara penggunaannya ialah dengan rebus 5 helai daun Avocado dengan segelas air. rebus sehingga air tinggal separuh gelas. Minum selama 5 hari.

Caranya ialah dengan menyapu pucuk Avocado yang telah ditumbuk halus  pada rambut. Biarkan selama 10 minit sebelum dicuci.

Caranya ialah dengan meletakkan pucuk avocado yang telah ditumbuk lumat pada bahagian kulit yang bengkak. Balut dan biarkan selama 2 hingga 4 jam.

Caranya dengan merebus 5 helai daun Avocado dengan 2 gelas air hingga tinggal 1 gelas. Minum setiap hari hingga tekanan darah turun. Hentikan pengambilan apabila tekanan darah telah normal.

Ini adalah antara beberapa kelebihan daun avocado dalam perubatan herba. Jadi kalau avocado kita lambat berbuah, masih banyak lagi manfaat yang dapat kita peroleh dari pokok ini.

Ini Teknik Pasti Menjadi Untuk Hasilkan Pokok Kemboja Pelbagai Warna. Kita biasa dengar pokok bunga kertas di kahwinkan untuk menghasilkan pelbagai rona bunga dalam satu pokok. Tapi, jarang sekali kita dengar pokok kemboja atau frangipani melakukan proses yang sama kan. Silap-silap ada yang langsung tak pernah dengar. cantuman atau grafting bagi pokok kemboja banyak dilakukan di negara-negara sub-tropika. Selain menghasilkan bunga yang berwarna warni di dalam satu pokok, ia berupaya mempercepatkan penghasilan bunga. Sebab itu, ada yang kita nampak pokok yang masih muda menghasilkan bunga yang awal.

Bahan dan peralatan

Pokok penanti
Sebatang pokok cantuman yang bersesuaian
Papan untuk memudahkan potongan
Pisau pemotong betul-betul tajam dan bersih
Tisu
Cable tight
Rubbing alcohol
Medical tape
Duct tape

Cara-cara:

1. Pilih batang yang akan dijadikan cantuman. Pastikan ia bebas dari penyakit, sihat dan mempunyai saiz yang hampir sama dengan batang penanti

2. Lap pada batang penanti dan dahan cantuman dengan rubbing alcohol untuk memastikan ia bebas dari sebarang bakteria dan penyakit dengan menggunakan tisu

3. Suai padan batang cantuman dengan penanti untuk mendapatkan ukuran yang bertepatan untuk cantuman

4. Gunakan blok kayu untuk memudahkan anda memotong batang penanti yang akan dilakukan cantuman. Pastikan potongan yang dilakukan tegak.

5. Sediakan pula tempat cantuman dibatang penanti dengan membuang separuh dari bahagian cantuman seperti yang ditunjukkan dalam gambar. Panjang batang yang perlu dibuang adalah 2.5-3 inci dari potongan asal

Tip: Melalui potongan ini, cantuman bukan sekadar bersentuh di bahagian sisi, malah di dasar batang. Secara tidak langsung ia menjadikan cantuman lebih stabil dan cepat bercantum

6. Lakukan keratan yang sama pada batang cantuman

7. Gunakan cable tight untuk mengukuhkan kedudukan cantuman buat sementara waktu dan balutkan dengan medical tape pada sekitar kawasan cantuman.

8. Buang ikatan cable tight semantara tadi dan sambung dengan melekatkan medical tape  pada bahagian cantuman yang lain.

9. Balutkan keseluruhan bahagian cantuman yang telah ditutupi oleh medical tape dengan duct tape bagi mengelak hidrasi dan basah. Kemudian diikat semula dengan cable tight untuk mengukuhkan cantuman. Akhir sekali, tutup cantuman dengan plastik untuk mengekalkan kelembapan.

10. Setelah 10 hari, plastik yang membalut cantuman, cable tight dan duct tape perlu di buka untuk memberi ruang bahagian cantuman bernafas. Kebiasaannya, jika duct tape dan cable tight di biarkan terus, ia akan merosakkan bahagian cantuman dan akan mengakibatkan kegagalan.


5 Tema Menarik Untuk Bilik Tidur Baharu Anda

Bilik tidur merupakan ruang privasi yang amat dekat dengan pemiliknya. Selain untuk tidur, ruang santuari ini juga menjadi tempat untuk berehat dan mengekspresi diri.
Seni reka dan susun atur kamar perlu selari dengan gaya hidup dan personaliti tuan empunya. Jadi buat anda yang sedang dalam perancangan mengubahsuai bilik atau baru berpindah ke bilik baru, IMPIANA mahu kongsikan beberapa tema menarik yang boleh anda pertimbangkan. Enjoy!

2. TEMA FLORAL

3. TEMA NAUTIKA

4. TEMA BOHO

5.  TEMA CORAK HAIWAN LIAR

Pada waktu dahulu, lantai di rumah hanyalah lantai yang kayu biasa kerana kebanyakkan dulu rumah kampung dan jika ada rumah modern sekali pun, lantai tetap kayu jugak. Kini, sudah tidak lagi sama. Ada banyak jenis-jenis lantai yang kita boleh pilih untuk letakkan dalam rumah kita.  Antara pilihan yang terbaik untuk memilih jenis lantai di rumah adalah lantai jenis bambu. Lantai jenis bambu ini semakin popular pada zaman sekarang kerana ia memberi sama penglihatan seperti lantai kayu. Jika ada orang-orang otai atau orang-orang lama yang inginkan rumahnya kelihatan nostalgia tetapi mahukan kualiti yang bagus, pemilihan jenis lantai bambu adalah pilih yang terbaik mereka. Kini, saya akan menunjukkan atau menerangkan apa kelebihan-kelebihan lantai jenis bambu.

Kelebihan lantai bambu yang pertama adalah DAYA TAHAN YANG KUAT.

Lantia jenis bambu ini, mempunyai daya tahan yang sangat kuat. Ini kerana lantai bambu ini mempunyai kualiti yang tinggi dan ia tahan lama. Jika lebih baik, lantai bambu yang dipilih tidak dikarbon kerana lantai bambu yang tidak dikarbon memiliki kekerasan yang ketahanan yang sangat luar biasa.

Kelebihan yang kedua adalah KALIS AIR ATAU TAHAN AIR.

Kalau kita boleh lihat, lantai jenis kayu yang lama atau lantai tradisional, ia akan mudah meresap air dan akan membuatkan lantai menjadi rekah. Oleh sebab itu, keselamatan rumah akan terjejas. Tetapi, ia tidak berlaku kepada lantai bambu. Lantai jenis bambu ini menjaminkan keselamatan dari air lebih dari lantai tradisional kerana lantai jenis bambu lebih tahan dengan kerosakkan air dan tidak akan mudah rekah. Walaubagaimanapun, ia tidak bermakna lantai bambu akan menjamin keselamatan seratus peratus. Cuma, ia lebih selamat dari lantai kayu tradisional.

Secara kesimpulannnya, lantai jenis bambu ini amatlah pemilihan yang terbaik untuk kita letakkan dalam rumah kita. Bukan sahaja dari segi daya ketahanan dan kalis air, tetapi ia juga ada macam-macam kelebihan lain seperti banyak jenis corak yang boleh menceriakan rumah dan harganya pun lebih murah. Jadi, PILIHLAH LANTAI JENIS BAMBU!

Pada ketika rakyat Malaysia sudah memasuki era baharu fasa endemik ‘tanpa pelitup muka’, di mana penggunaan pelitup muka tidak lagi diwajibkan di kebanyakan tempat awam termasuk dalam penerbangan, di pusat beli-belah dan sesetengah pejabat. Jadi sudah pasti perkara yang sering menimbulkan persoalan di kalangan ramai ialah bagaimanakah tahap kualiti udara kita masa kini?

Selain daripada kebimbangan umum tentang penyebaran Covid-19, lebih-lebih lagi kebanyakan orang kini sudah tidak lagi memakai pelitup muka, terdapat pelbagai bahan cemar lain yang perlu diawasi dan dihindari.

Pencemaran udara dan peningkatan bahan pencemaran di udara disebabkan oleh pelbagai faktor termasuk juga aktiviti lazim seperti memandu kereta. Memandu memerlukan penggunaan bahan api, yang seterusnya menghasilkan bahan pencemar udara seperti karbon dioksida dan zarah berbahaya lain.

Punca pencemaran udara lain termasuk debu yang ditiup angin dan pembakaran terbuka, kegiatan pertanian, loji janakuasa, kilang dan juga tugasan harian di rumah kita sendiri. Lebih-lebih lagi, asap rentas sempadan yang ditiup angin dari negara-negara jiran. Satu contoh ialah pembakaran terbuka yang menyebabkan jerebu di kawasan tertentu negara.

Kualiti udara Malaysia kini berada pada tahap sederhana dan boleh diterima. Bagaimanapun, menghirup udara kualiti memuaskan sahaja tidak wajar untuk jangka panjang, kerana keadaan ini bukan sahaja mungkin menimbulkan masalah kesihatan tetapi jika tiada apa yang dilakukan sekarang, kualiti udara negara kita akan terus merosot. Berasaskan Indeks Kualiti Udara Malaysia, Sabah mempunyai kualiti udara paling bersih di Malaysia manakala Selangor mempunyai udara yang paling membimbangkan. Di Selangor, Kuala Selangor ditarafkan sebagai kawasan yang paling tercemar, diikuti oleh Shah Alam, Petaling Jaya dan Klang.

Selain daripada kualiti udara luar, kebersihan udara dalaman juga tidak kurang penting kerana ia 2 hingga 5 kali lebih tercemar daripada udara luar. Ini disebabkan oleh udara dalaman yang tidak banyak beredar, lebih-lebih lagi dengan tahap pengudaraan yang kurang baik. Ini seterusnya akan menyebabkan banyak bahan cemar bawaan udara seperti habuk, bulu haiwan peliharaan, debunga, virus dan bakteria biologi lain terus hidup di ruang dalaman. Hakikat inilah yang memerlukan usaha kita untuk memastikan udara yang lebih sihat dan bersih. Satu cara untuk mendapatkan udara yang lebih berkualiti ialah dengan menggunakan penulen udara.

Selain daripada meringankan beban pernafasan bagi mereka yang lebih mudah jatuh sakit, penulen udara boleh memainkan peranan penting dalam ruang dalaman sebagai penghapus acuan dan debunga dari udara, meneutralkan bau yang kurang menyenangkan, meningkatkan kualiti tidur keseluruhan dan mengurangkan alergen bagi mereka yang mengalami alahan atau haiwan peliharaan. Bukan itu sahaja, penulen udara juga melindungi wanita hamil dan ibu-ibu baru daripada bahaya bahan zarah dan menapis semua bahan pencemaran yang tidak boleh dibersihkan menerusi pembersihan harian biasa.

Penulen udara pintar serba baharu Coway Noble yang canggih dari segi teknologi terbukti dapat mengurangkan zarah halus seperti virus dan bakteria – dan merupakan alat kediaman yang sangat diperlukan di setiap ruangan dalam. Coway Noble telah menerima pelbagai anugerah reka bentuk bertaraf dunia dan bukan sahaja kelihatan anggun tetapi merupakan pembantu kediaman yang menambah baik kehidupan seisi rumah.

Antara ciri-ciri yang menjadikan penulen udara ini begitu unik dan berkesan ialah teknologi penapis Double HEPA yang terbukti dapat membasmi sehingga 99.999% varian Omicron SARS-CoV-2, Koronavirus Manusia (HCoV-OC43), dan virus Influenza A virus (H1N1). Penapis Double HEPA Coway diperkasakan dengan tambahan lapisan antibakteria dan lapisan antikulat yang menyediakan perlindungan berganda. Penulen udara Coway Noble dilengkapi dengan lima jenis penapis berbeza dan disokong oleh pensterilan UVC yang merupakan sebahagian daripada sistem penapis 6 langkah unik yang terbina di dalam penulen udara tersebut. Reka bentuk unik ini memberikan aliran udara berterusan yang sangat tulen, bersih dan paling penting sekali, selamat.

Langkah pertama ialah Pra-penapis 4D yang menyingkirkan zarah habuk besar, helaian rambut dan bulu haiwan peliharaan sambil mengalirkan udara dari setiap arah. Langkah kedua ialah Penapis Asap yang menghalang gas-gas berbahaya seperti Nitrogen Dioksida (NO2), dan langkah ketiga adalah mengurangkan alergen daripada anjing dan kucing dan juga kutu habuk dengan Penapis Alergen. Seterusnya dalam langkah 5, Penapis Double HEPA 4D bersedia menyahaktifkan 99.999% virus termasuk varian Omicron Covid-19, Influenza A (H1N1) dan Koronavirus Manusia. Akhir sekali, Pensterilan UVC dapat menyahaktifkan sehingga 99.9% bakteria seperti E.Coli.

Noble juga menggunakan penapis 4D pertama sepertinya dengan tahap penulenan 360°, yang direka khas untuk memerangkap, membersihkan dan mengalirkan udara dari setiap arah. Penulen udara Noble juga menggabungkan teknologi pintar terkini dengan melaporkan kualiti udara secara langsung. Petunjuk LED menyala pada bahagian atas penulen untuk memaklumkan pengguna dengan empat warna berbeza untuk menyatakan tahap pencemaran udara dalaman semasa. Petunjuk akan menyala dalam warna biru untuk baik, hijau untuk biasa, kuning untuk kurang baik dan merah untuk teruk.

Penulen udara ini juga dilengkapi dengan sensor habuk, cahaya dan gas dengan empat penetapan mod – smart (pintar), turbo, silent (senyap) dan eco (mesra alam).  Penulen udara Coway Noble yang serba anggun ini boleh dipasang di mana-mana, walaupun dalam ruang yang kecil tanpa menimbulkan masalah.

**Double HEPA dengan bahan penapis lanjutan menyahaktifkan sehingga 99.999% Varian Omicron SARS-CoV-2, virus Influenza A (H1N1), Koronavirus Manusia (HCoV-OC43) dengan prestasi antibakteria dan antikulat berasaskan ujian yang dijalankan oleh Kolej Perubatan Veterinar, Universiti Kebangsaan Jeonbuk, Korea Selatan.

Setiap orang inginkan kediaman cantik. Tak kiralah bajet banyak mahupun sikit, paling tidak pepatah “RUMAH KU SYURGA KU” perlu direalisasikan. Yang penting bila pulang ke rumah selepas seharian penat melunaskan kerja di pejabat, perasaan rasa tenang dan tenteram.

Artikel berkaitan

Takdelah wow sangat, janji nampak luas, bersih dan tak bersepah. Yang penting banyak benda suami DIY sendiri je hehe.

SINKI SEBELUM
SINKI SELEPAS
Struktur sinki telah dibina sendiri oleh suami dengan menggunkan kayu. Untuk menutupi bahagian lompong bawah sinki, langsir plastik RM 8 (MR. DIY) untuk bilik mandi (shower curtain) dipotong dua dan dijahit

 Frame rm8 (mr.diy)
Bunga rm20 (mr.diy)
Para plastik rm17 (mr.diy)

TEMPAT BANCUH KOPI SEBELUM
TEMPAT BANCUH KOPI SELEPAS
Lebihan langsir plastik yang digunakan untuk menutupi bahagian bawah sinki diletakkan sebagai penutup bawah meja bancuh kopi

Bunga rm10 (mr.diy)
Rak rm15 (mr.diy)

TEMPAT MASAK SEBELUM
TEMPAT MASAK SELEPAS
Bidai rm23 (mr.diy)
Rak bawang rm25 (mr.diy)
Frame (rm15) mr.diy
Bekas sudu (eco Rm2)

CARA NAK BUAT LANGSIR SINKI DAN MEJA KOPI  1. Potong dua langsir plastik (shower curtain)
2. Lipatkan bahagian hujung dan jahitkan (suami buatkan jarum dari straw)


Pelan Lantai Praktikal Sesuai Untuk Gaya Hidup Keluarga Moden

Pelan atau perancangan sesebuah kediaman yang seiring dengan gaya hidup mampu memberikan impak positif kepada penghuninya. Jalani kehidupan seharian dengan lebih selesa apabila tata rias kediaman yang menarik disuntik bersama praktikaliti pada setiap ruang di sanggar idaman anda.

Terletak di pinggir negeri Selangor, Kundang Estates merupakan salah satu perbandaran yang dibangunkan oleh Gamuda Land merangkumi kawasan berkeluasan 89 ekar. Dengan 573 unit kediaman, ia menawarkan sebuah pembangunan harmoni diilhamkan oleh gaya hidup keluarga moden.
“Anise” adalah rangkaian kediaman teres dua tingkat yang dilengkapi dengan 4 bilik tidur dan 3 bilik air. Datang dengan rekabentuk yang moden, kediaman berkeluasan 1733 kaki persegi ini tampil dengan jalan ceritanya sendiri. Pereka dalaman yang bertanggungjawab menata rias kediaman ini telah mengambil kira gaya hidup keluarga moden yang aktif tetapi pada masa yang sama, suka meluangkan masa bersama-sama.
Melalui pintu masuk utama kediaman, terlihat sebuah ruang dengan pelan terbuka, dibahagikan kepada tiga kawasan iaitu ruang tamu, ruang makan dan juga dapur. Walaupun berada dalam satu lantai yang sama, setiap ruang tersebut telah di hias dengan menggambarkan persekitaran yang praktikal dan multi-fungsi dalam kediaman keluarga ini.

Di sini, susun atur perabot memainkan peranan penting dalam membahagikan setiap ruang. Contohnya, susunan sofa di ruang tamu membelakangi ruang makan menunjukkan dengan jelas bahawa ia merupakan dua ruang yang berbeza dengan penggunaan yang berbeza. Terdapat juga sebuah meja konsol diletakkan dibelakang sofa tersebut sekaligus menjadikannya sebuah sudut pelbagai guna yang memenuhi keperluan setiap ahli keluarga.

SATU PELAN, MULTI-FUNGSI
Ruang makan kediaman ini pula tampak sempurna dilengkapi sebuah set meja makan 6 kerusi berwarna hitam dengan deretan lampu gantung yang menyinari segenap ruang. Menariknya, di sini juga terletaknya rak buku yang dibina khas dengan pintu berupa papan hitam. Sesuai untuk digunakan anak-anak ketika sesi belajar mahupun untuk menyiapkan kerja sekolah. Ini bererti ruang makan ini bukan sahaja digunakan ketika waktu makan tetapi juga digunakan untuk sebagai ruang ulang kaji bagi si cilik.
Ruang makan dwi-fungsi ini terletak betul-betul di sebelah dapur bagi memudahkan pergerakan penghuninya selain dilengkapi dengan kaunter sarapan (breakfast counter) dua tempat duduk. Dari sudut ini, si ibu dapat memantau anak-anak dari jauh sambil menyediakan juadah buat keluarga tercinta.

PENGGUNAAN RUANG NEGATIF
Kebiasaanya, pemilik kediaman mungkin buntu dan tidak pasti bagaimana mahu menggunakan sepenuhnya ruang bawah tangga tanpa terlihat kosong dan hambar. Di kediaman ini, ruang tersebut telah mengalami transformasi penuh, menjadikannya sebagai sebuah sudut dengan fungsi yang tersendiri.
Sebuah bench atau kerusi panjang di bina bagi menambah kapasiti tempat duduk agar bisa digunakan ketika tuan rumah mengadakan majlis keramaian mahupun perjumpaan. Idea bijak ini juga telah digunapakai untuk sudut belakang pintu masuk utama kediaman ini.
Terdapat sebuah rak kasut bersama tempat duduk yang ditempah khas (custom made) bagi memudahkan para tetamu dan juga tuan rumah. Elemen seperti ini bukan sahaja membuatkan kediaman tampil menarik taetapi juga dapat memastikan setiap ruang sentiasa dalam keadaan yang kemas dan bersih. Sekaligus memudahkan tugas-tugas pembersihan untuk pemilik.

IDENTITI KAMAR TIDUR
Dari kebanyakan ruang yang terdapat di sesebuah rumah, bilik tidur merupakan ruang yang paling peribadi. Walaupun ia mungkin tidak akan terlihat langsung oleh tetamu anda, bilik tidur juga berhak untuk diberikan perhatian. Inilah yang digambarkan dalam kediaman ini apabila setiap kamar tidur dihias dengan memberi sepenuh perhatian pada setiap kemasan dan perincian.
Penggunaan rona neutral bertona gelap masih lagi dikekalkan di bilik tidur utama, sama seperti ruangan di tingkat bawah. “Mood” atau persekitaran berkonsepkan moden kontemporari ini dapat membangkitkan perasaan tenang dan nyaman ketika sedang berehat.
Lain pula halnya untuk bilik tidur anak perempuan dan lelaki kerana masing-masing mempunyai kegemaran dan kecenderungan yang tersendiri. Bersesuaian dengan usia yang sedang meningkat remaja, penggunaan warna pastel yang lembut dan tidak terlalu terang telah menjadi pilihan untuk bilik anak gadis. Manakala untuk adik lelaki pula, suasa lebih ceria dan bertenaga telah diterapkan dengan penggunaan kertas dinding bercorak serta beberapa percikan warna-warna terang seperti merah dan kuning.

+ INFO KEDIAMAN
Jenis Kediaman: Rumah teres dua tingkat
Konsep: Moden
Keluasan: 1733 kaki persegi
Spesifikasi: 4 bilik tidur, 3 bilik air

Cermin, mungkin ada di kalangan kita merasakan ia hanya untuk melhat wajah sendiri. Kini tidak lagi cermin juga umpama barang kemas dalam sebuah tata hias. Terdapat pelbagai jenis cermin yang boleh anda pilih sama ada yang biasa atau yang mempunyai potongan unik dan berseni.

KARAKTER RUSTIK MEMPUNYAI KESINAMBUNGAN ANTARA CERMIN DAN PERABOT. LAMBANG MEDAL PERSIS ZAMAN PENJAJAHAN SPANYOL. MEMANG PADAN JIKA KEDIAMAN ANDA DISERIKAN DENGAN GAYA KLASIK ATAU AMERICAN STYLE.

Kita selalunya menggantung di tempat yang penting. Di pinggir pintu masuk, di ruang makan, kamar beradu, kamar mandi, ruang antara ruang makan dan tamu . Adakala bukan perlu sangat cermin di situ, cuma ia bagaikan satu penyeri dan memberi impak ruang lebih luas (untuk kediaman kecil) dan lambang kemegahan.

ILHAM GAH, UMPAMA GALERI YANG BERSENI, CERMIN BESAR DIJADIKAN AKSESORI UNTUK DINDING INI.

Adakala kita terlalu ghairah memilih cermin berbingkai emas lkasik sedangakn rumahnya moden , ringkas bersahaja. Elakkan . Pilih bingkai yang sama dengan perabot kita. Jika kayu, bingkai kayu, jika kaki sofa kita perak simple dan kemas begitu juga karakter bingkai cerminnya. Jika mood karakter ala rustik , cari bingkai yang juga mempunyai karakter rustik. Ini bagi mewujudkan satu kesinambungan.

Secara fizikal, kelihatan tidak banyak perubahan dan pertambahan struktur asal. Dengan mengetengahkan gaya minimalis, dekorasi guesthouse yang terletak di Taiping, Perak ini kelihatan lebih segar dan unik

Bila pergi bercuti kita semua mesti ada satu perasaan tenang dan relax betul tak bila masuk dalam bilik hotel. Adakah itu satu pukauan. Ya! ia adalah pukauan nyata dan jelas untuk semua yang berada di dalam hotel. Perasaan ini kita mampu lakukan dan hasilkan pukauan itu di dalam kediaman sendiri. Tak perlu tunggu pergi hotel baru nak terpukau. Pukau la ahli keluarga anda untuk lebih massa dirumah berbanding di luar.

IMPIANA nak kongsikan dengan anda pukauan apakah yang digunakan. Nak tahu tak? Tolong like n share artikel ni kalau anda rasa ia patut dikongsikan bersama rakan-rakan dan sahabat handai anda.

Ramai yang tak tahu sebenarnya kuasa lampu cukup besar dalam memberi impak naikkan  seri ruang dalam rumah. Kalau kita jalan malam-malam lihat kediaman orang kita akan kata ‘eh cantiknya rumah orang ni’ betul tak? Sebab apa dia nampak cantik dan mewah sebab pemilik rumah tu bijak memilih warna lampu yang sesuai untuk rumahnya agar nampak lebih elegan.

Lampu terbahagi kepada tiga jenis warna cahaya iaitu warm white, natural white dan cool white.

Warm White

Natural White

Cool White

Pasti ramai yang sinonim dengan jenama Philips apabila menyebut mentol lampu bukan. Kini, jenama Signify (sebelum ini dikenali sebagai Philips Lighting), peneraju industri lampu, melancarkan ECOLINK, yang merupakan jenama terkini dalam penyelesaian pencahayaan, berkolaborasi dengan VoltSafe Technology bagi menahan sebarang perubahan voltan yang mendadak. ECOLINK turut membekalkan keperluan rumah dengan produk tahan lama, selamat, mampu milik serta memiliki tenaga yang cekap.

“Portfolio ECOLINK diilhamkan dengan visi untuk menerangi ruang melalui penjimatan tenaga berteknologi maju bagi keperluan pelanggan Malaysia yang mementingkan tahap kualiti yang optimum. Pencahayaan adalah keperluan asas dalam kehidupan harian, ECOLINK turut mensasarkan untuk memberi faedah kepada jutaan rakyat Malaysia melalui produk cekap tenaga yang berpatutan dan mampan untuk alam sekitar,” ujar Sukanto Aich, Ketua Pegawai Eksekutif, Signify Malaysia.

Diperbuat oleh syarikat Signify, sebuah syarikat pencahayaan global yang dipercayai, ECOLINK menawarkan pelbagai produk pencahayaan berkualiti dan cekap tenaga yang diperakui oleh SIRIM dengan akreditasi yang setara.

“Untuk menjadikan rangkaian produk baharu ini diakses dengan mudah oleh lebih ramai pelanggan di Malaysia, syarikat Signify telah bekerjasama dengan KVC Industrial Supplies Sdn Bhd sebagai pengedar Malaysia kami untuk ECOLINK. Akses rangkaian pengedaran saluran di seluruh negara oleh syarikat KVC, termasuk dalam dan luar talian, sekaligus membolehkan ECOLINK disediakan kepada semua pelanggan di seluruh negara,” tambah Sukanto.

Portfolio ECOLINK menampilkan pelbagai pilihan produk, daripada mentol LED dan lampu bawah ke lampu ruang tinggi dan batten kalis air yang memenuhi semua jenis aplikasi dalaman dan luaran.

Segala produk ECOLINK mempunyai ciri-ciri seperti berikut:

● Teknologi VoltSafe yang memastikan perlindungan lonjakan 2.5kv dengan perlindungan tegangan dengan lebar 160-360v.

● Direka supaya mengurangkan ketegangan mata tanpa kerlipan dan UV dan IR yang boleh diabaikan.

● Ketenangan fikiran dengan waranti selama 2 Tahun.

● Diperakui oleh SIRIM bagi memastikan prestasi dan pematuhan keselamatan

“Sebagai sebuah syarikat neutral karbon 100%, kami ingin menggandakan kesan positif kami terhadap alam sekitar dan masyarakat. Produk ECOLINK dilengkapi dengan ciri penjimatan tenaga di rumah mahupun kegunaan komersial,” kata Sukanto. “Dalam jangka masa yang panjang produk ini sekaligus dapat mengurangkan sisa pepejal.”